Tajni miris ruskog novca: U "Optimu" upumpali 1,77 milijardi maraka\nTajni miris ruskog novca: U “Optimu” upumpali 1,77 milijardi maraka\nOd kraja 2018. do aprila ove godine Rusi dokapitalizovali preduzeće šest puta\nVlasnici „Optima grupe“ Banjaluka, investitori iz Rusije, za nepune tri godine upumpali su u to preduzeće 1,77 milijardi maraka kroz njegovu dokapitalizaciju. Iako je riječ o najvećoj stranoj investiciji u Republici Srpskoj od njenog postojanja i prilici koju vlast, ali i investitori, ne bi propustili da iskoriste za promociju, sve se odvija pod velom tajne i daleko od očiju javnosti.\nOno što je čudno, a usput i zabrinjavajuće, je da nadležne institucije nisu previše upućene u te transfere niti su im poznate namjere zbog kojih Rusi sve to rade, piše portal CAPITAL.\nPodaci iz sudskih registara, u posjedu portala CAPITAL, pokazuju kako je do decembra 2018. godine uplaćeni osnivački kapital „Optima grupe“ iznosio svega 50.000 maraka.\nMeđutim, tada dolazi do drastičnih promjena u osnivačkom kapitalu, koje prema svemu sudeći traju i danas.\nNaime, od 21. decembra 2018. godine do 27. aprila ove godine izvršeno je šest dokapitalizacija u novcu nakon kojih se, od prvobitno uplaćenih 50.000 maraka, došlo do sume od nevjerovatnih 1.777.618.089 KM.\nSamo u ovoj godini, u četiri tranše, uplaćeno je preko 900 miliona maraka.\nPoređenja radi, a sve u cilju kako bi se stvorila makar približna slika o vrijednosti ulaganja, podsjećamo kako je Republika Srpska svoj „Telekom Srpske“ prodala za 1,26 milijardi maraka, što je već dugo jedna od najvećih stranih investicija.\nFederacija BiH je krenula u izgradnju bloka 7 Termoelektrane u Tuzli. Riječ je o najvećem posljeratnom projektu u tom dijelu BiH, a čija je vrijednost 750 miliona evra, što je opet daleko ispod ulaganja u „Optima grupi“.\nInače, prema važećoj zakonskoj regulativi i pravilima, dokapitalizacija se vrši tako što se preko Agencije za posredničke, informatičke i finansijske usluge (APIF) Republike Srpske podnosi prijava za upis promjene, odnosno povećanja kapitala.\nTom prilikom se podnosi Odluka o izmjeni odluke o osnivanju koja je notarski dorađena, uz potvrdu banke da je na ime povećanja kapitala uplaćen novac.\nPreciznije, Rusi su prilikom svake dokapitalizacije morali priložiti uplatnicu kao dokaz da su uplatili pare, inače ne bi mogli registrovati promjene u osnivačkom kapitalu.\nNiko ne zna šta se dešava\nI pored toga što se radi o ogromnoj količini novca uloženog u jedno preduzeće, malo ko u Srpskoj ima predstavu šta je krajnji cilj investitora.\nDok u Vladi RS i „Optima grupi“ ignorišu naše upite, odgovori prikupljeni u institucijama pokazuju kako ni drugi nisu previše upoznati. Jedna od tih institucija je i Republički devizni inspektorat.\nNapominjemo da je u opisu njihovog posla da obavljaju nadzor deviznog i spoljnotrgovinskog poslovanja, sarađuju sa nadležnim tužilaštvima u slučaju sumnje na krivična djela i drugim nadležnim organima, vode prekršajne postupke i slično.\nU ovom slučaju im je mnogo toga, očigledno, promaklo.\n„Poštovani, Republički devizni inspektorat nije upoznat sa navodnim transferima“, kratko glasi njihov odgovor.\nSkoro identičan odgovor dobijamo i iz Agencije za unapređenje stranih investicija (FIPA) BiH, a koja navodno raspolaže sa podacima o investicijama koje se slijevaju u zemlju.\n„Uvijek smo raspoloženi izaći u susret i pružiti sve odgovore na pitanja, ali što se tiče navedenog investitora i dokapitalizacije nemamo nikakve informacije. Srdačan pozdrav“, rekli su nam oni.\nNa koja god vrata smo pokucali, a bilo ih je mnogo, konkretnog odgovora nije bilo.\n„Prema podacima sa kojima raspolaže Privredna komora Republike Srpske, a koji se zasnivaju na zvaničnim podacima APIF-a, promjene koje navodite nisu vidljive. S obzirom da nemamo takve podatke ne možemo ni komentarisati o čemu se radi“, kazali su privrednici okupljeni u komorski sistem, a u koji bi trebala biti uključena i „Optima“.\nProfesor na Ekonomskom fakultetu na Palama Marko Đogo kaže kako je “Optima grupa“ sistemski bitno preduzeće za privredu Republike Srpske te da je dokapitalizacija od 1,7 milijardi KM dobra vijest za privredu, ali da ju treba posmatrati u kontekstu poslovnog modela.\n„Tu postoji određena tajnovitost koju bi uprava ove značajne kompanije trebala otkloniti upoznavanjem javnosti Srpske sa svojim rezultatima i planovima“, smatra on.\nPovećan devizni platni promet u Srpskoj\nPreko koje banke su se odvijali transferi nismo uspjeli da saznamo jer podaci o poslovanju banaka i njihovih klijenata predstavljaju poslovnu tajnu definisanu Zakonom o Agenciji za bankarstvo Republike Srpske. Banke su obavezne svaki veći priliv, iznad 30 hiljada KM, prijaviti nadležnim institucijama.\nIpak, u odgovoru Agencije, a koji je upravo zbog tajnosti ostao nepotpun, se može naslutiti da su pojedini veliki transferi iz inostranstva registrovani.\n„U martu i aprilu tekuće godine zabilježeno je povećanje deviznog platnog prometa banaka Republike Srpske a što je najvećim dijelom posljedica značajnijeg povećanja deviznog platnog prometa ostvarenog kod jedne banke u poslovanju sa jednim klijentom“, kazali su u Agenciji ne otkrivajući više detalja.\nInače, u prvom kvartalu 2021. godine, prema dostavljenim izvještajima, devizni platni promet (bezgotovinski) ostvaren u bankama sa sjedištem u Republici Srpskoj iznosio je ukupno 2,7 milijardi KM.\nOd toga se 1,4 milijarde KM odnosilo na priliv sredstava (loro doznake), odnosno plaćanja iz inostranstva, dok se iznos od 1,3 milijarde KM odnosio na odliv sredstava (nostro doznake), odnosno plaćanja prema inostranstvu.\nU Agenciji za bankarstvo Republike Srpske pojašnjavaju kako se nadzor nad radom banaka u oblasti unutrašnjeg i deviznog platnog prometa kontroliše u kontinuitetu, posredno i neposredno.\nPrema njihovim riječima, u fokusu su im gotovinske povezane transakcije preko 30 hiljada KM, kao i ostale sumnjive transakcije koje se prijave.\nTvrde kako su banke u skladu sa zakonom bile u obavezi da izvrše višemilionske transakcije o kojima pišemo i da o tome obavijeste nadležne.\nSebe su u ovom slučaju proglasili nenadležnim.\n„U nadležnosti Agencije nije da provjerava finansijske transakcije već da kontinuirano vrši nadzor nad radom banaka i drugih finansijskih organizacija kojima je izdala dozvolu za rad, u saradnji sa drugim nadležnim institucijama“, kazali su u ovoj Agenciji.\nInače, Zakonom o sprječavanju pranja novca i finansiranja terorističkih aktivnosti u BiH bankama je propisana obaveza da prate poslovne aktivnosti klijenata, uključujući i porijeklo novca koji se koristi u transakcijama.\nUkoliko posumnjaju da se radi o sumnjivim transakcijama kojima se krši zakon dužni su da o tome obavijeste Finansijsko-obavještajno odjeljenje Agencije za istrage i zaštitu BiH (SIPA).\nMeđutim, da li je SIPA „zapratila“ transakcije „Optima grupe“ nismo uspjeli otkriti.\nObjašnjenje je da je portparol Agencije dan prije našeg upita (kojeg smo poslali još 8. juna) otišao na godišnji odmor, a da u ovoj instituciji od 760 zaposlenih nema nikog bi mogao da ga zamijeni.\nNakon 20 dana čekanja, ipak su se udostojili da odgovore, ali samo toliko da poruče kako nam bilo kakve podatke ne smiju davati.\nTreba napomenuti i to da je „Optima grupa“ u prošloj godini doživjela poslovni preporod.\nNakon deset „sušnih“ godina gdje su u svakoj poslovali negativno i zbirno napravili minus od 1,5 milijardi maraka, u prošloj godini su prijavili prihode od 692 miliona KM i dobit od 65,3 miliona maraka.\nU plusu je i sestrinska „Rafinerija nafte Brod“ koja je u prošloj godini prijavila dobit od 71,7 miliona KM, iako dvije godine nije preradila niti jednu litru nafte.\nKoliko je teško upratiti šta se u ovim povezanim preduzećima dešava najbolje govori to da su i sami revizori zbunjeni.\nRevizorska kuća „Deloitte“ se uzdržala od davanja mišljenja na finansijski izvještaj „Rafinerije“ za 2020. godinu jer nisu mogli da pribave dovoljno dokaza na osnovu kojih bi mogli da formiraju mišljenje.\nCAPITAL će narednih dana analizirati finansijske izvještaje “Optima grupe” koji pokazuju da je i pored prikazane dokapitalizacije ova kompanija u izuzetno lošoj situaciji, a njen finansijski status je dobio najnižu ocjenu.\nOsnivanje “Optima grupe”\n„Optima grupa“ je osnovana u februaru 2008. godine, a osnivač je ruska kompanija “NjeftegazInKor” sa 100 odsto učešća u osnovnom kapitalu preduzeća. Većinski vlasnik “NjeftegazInKora” je „Zarubežnjeft“, rusko državno preduzeće sa sjedištem u Moskvi. “Optima grupa” posluje u sklopu „Nestro“ grupacije zajedno sa „Rafinerijom nafte Brod“, „Rafinerijom ulja Modriča“ i benzinskim pumpama „Nestro petrol“. „Optima grupa“ se bavi veleprodajom naftnih derivata proizvedenih u brodskoj rafineriji i ulja i maziva proizvedenih u Modriči, dok maloprodaju realizuju preko „Nestro petrola“.\nPosljednja kontrola 2017.\nZanimljivo je da su inspektori Republičkog deviznog inspektorata posljednju kontrolu “Optima grupe” izvršili 2017. godine, prije nego što se krenulo sa dokapitalizacijama, a kako nam je potvrđeno, tada nije bilo nepravilnosti. Pažnja inspektora je bila usmjerena na sestrinski “Nestro petrol”, koji je u deset godina kontrolisan pet puta. Kontrolama iz 2011. i 2015.godine su utvrđene određene nepravilnosti koje su sankcionisane i gdje su naplaćene kazne u iznosu 17.750 KM a odnosile su se na date avanse i iznošenje novca izvan BiH bez odobrenja resornog ministarstva.\n#"Optima grupa"#izdvojeno#u fokusu


Vučić u parlamentu: Dogovor je pobeda, ako ne budemo na to pristali, izgubićemo sve - Sputnjik Srbija\n19:07 27.05.2019 (osveženo 21:46 27.05.2019) Preuzmite kraći link\nPredsednik Srbije Aleksandar Vučić izjavio je da „zamrznut konflikt“ između Beograda i Prištine ne može da postoji kao trajno rešenje, jer ga Albanci neće. On je izjavio da će Beograd pokušati da pronađe neko rešenje i ukazao da ćemo ako ne pristanemo na kompromis, sve izgubiti. Ukoliko kompromisa bude, građani će se izjasniti na referendumu.\n„Ako zamrznut konflikt ostane, samo je pitanje kada će Albanci napasti Srbiju. Sledeće pitanje je kako ćemo izdržati napad Albanaca ako do njega dođe“, rekao je Vučić na vanrednoj sednici Narodne skupštine Srbije, na kojoj je podneo izveštaj o Kosovu i Metohiji.\nPrema njegovim rečima, za rešavanje pitanja Kosova postoje dva scenarija, prvi je očuvanje statusa KVO i „zamrznuti konflikt“, za koji je rekao da je nemoguće da se održi, a drugi je onaj za koji se i on lično zalaže — normalizacija odnosa između Beograda i Prištine.\n„Nama zamrznut konflikt ne znači ništa. Ne možemo da gledamo samo kakav će biti naš plan, već i kakav je plan Albanaca, Amerikanaca, Nemaca, kakav je plan svih drugih. Mi nismo svi drugi, mi ne možemo da govorimo u njihovo ime“, ukazao je Vučić.\nOn je rekao da se normalizacija može desiti samo u dva slučaja: kako je doživljava svet, međunarodna zajednica i Albanci — postizanje sporazuma u kojem je Kosovo nezavisna država, u kojem bi Srbima dali nekakva prava ili po modelu dve Nemačke, što Albanci ni Amerikanci neće, već traže da Beograd prizna nezavisnost, što mi nećemo.\n„Druga mogućnost, koju smo ispustili, jeste ona o kojoj sam govorio i zbog koje sam napadan i o kojoj su i pre mene govorili, u desetostruko povoljnijoj situaciji su nudili neku vrstu razgraničenja da spasemo zdravo tkivo na KiM, da sačuvamo narod od progona, da možemo da živimo mirno u budućnosti“, rekao je Vučić.\nAko bude kompromisnog rešenja, mada sam skeptik po tom pitanju, narod će o tome morati da se izjasni i za razliku od drugih zemalja, kod nas će odluka naroda biti obavezujuća, poručio je danas predsednik Srbije Aleksandar Vučić.\nSvodeći današnje obraćanje u Parlamentu, predsednik Srbije je rekao da nama u prvoj fazi ostaje da čekamo da vidimo da li će Amerikanci i Evropljani ubediti Albance da ukinu takse.\nKod nas će biti onako kako odluči narod i onako kako narod bude rekao, naglasio je Vučić.\nAko ništa od toga ne bude slučaj i dođe do najgoreg scenarija i Albanci napadnu naš narod na KiM, ma koliko to bilo teško, a veoma je teško, jer se na KiM nalazi NATO — progon i pogrom srpskog naroda nećemo dozvoliti.\n„Imali smo dovoljno ’Oluja‘, ’Bljesaka‘, mnogo nesreća i više takve nesreće srpskom narodu nećemo dozvoliti“, poručio je on.\nKako kaže, o tome su obavešteni i najviši međunarodni predstavnici, uključujući i komandanta NATO-a.\nPitanje je trenutka kad će Albanci napasti Srbe\nKazao je da je na to doživeo najžešću hajku ne samo od dela međunarodne zajednice, koja je naučena da Srbi ne mogu ništa da dobiju, već i od dela lažnih rodoljuba u Srbiji koji su im sve predali na tacni, dali i odluku Međunarodnog suda pravde, koji su rekli „da je to malo“.\n„Ne možemo da se pravimo da se ništa nije desilo. Ta ideja je u ovom trenutku potpuno propala, vidim da su u svetu zgroženi idejom da Srbi dobiju bilo šta. U svemu tome im je pomagao i deo srpskih političara, lažno se zalažući za srpske interese“, rekao je Vučić.\n„Zato sam prokazan u delu međunarodne zapadne javnosti, zato su me napali njihovi agenti na različite načine u svim regionalnim zemljama i ovde“, rekao je Vučić.\nAko Priština bude ukinula takse, daću sve od sebe, dok sam predsednik Srbije, da pokušamo da pronađemo neko rešenje, izjavio je Vučić i ukazao da ćemo ako ne pristanemo na kompromis, sve izgubiti.\n„Hoćemo li pristati na zamrznuti konflikt ili ćemo probati da tražimo rešenje? Dok sam predsednik, još tri godine, daću sve od sebe, ukoliko ukinu takse, da pokušamo da pronađemo nekakvo kompromisno rešenje, u kome će se voditi računa o interesima našeg naroda, bezbednosti naših ljudi, crkvama i manastirima, kao i o interesima Srbije.“\nVučić je ponovio da će se zalagati za nekakvo kompromisno rešenje i naglasio da precizna istraživanja kažu da nam sledi propast ako do rešenja ne dođe.\n„To govorim zarad istorije, jer pretpostavljam da je moguće da ne dođemo do kompromisa u narednih pet ili 10 godina, a to bi bila katastrofa i za Srbe i Albance. Posledice bi bile katastrofalne za nas u ekonomskom, socijalnom i demografskom aspektu.“\nIstiče da trenutno nema čak ni dijaloga, kao i da dogovor i kompromis nisu poraz, već pobeda — ako ne pristanemo, izgubićemo sve.\n„Važno je da istaknem da ma koliko mnogi uživaju u nerešavanju i misle da zavisi sve od svetskih okolnosti, svako ko to govori ne govori istinu. Ako ne bude kompromisnog rešenja, biće napada Albanaca na Srbe na Kosovu, jer Albanci gube živce“, dodao je Vučić.\nVučić je rekao da bi raspravu o KiM trebalo početi odgovorom na važno pitanje: „U šta verujemo, u laži ili u istinu — jer bez toga nećemo znati za šta smo sposobni i koliko možemo, gde su granice naše zemlje i naših snova, baš kao i naše stvarnosti.“\n„Bez toga nećemo znati gde je Kosovo, gde je Metohija, ko njima upravlja, gde smo mi Srbi na Kosovu i Metohiji“, rekao je Vučić.\n„Da li smo sebi prijatelji ako odbijamo da se suočimo sa istinom“, rekao je Vučić, preneo je Tanjug.\nVučić je upozorio na katastrofalne razmere nacionalne katastrofe kroz koju je naš narod prolazio, navodeći da od 1961. godine i demografski gubimo tlo pod nogama na Kosovu i Metohiji.\nTe godine imamo 27 odsto Srba, već 1971. 21 odsto, 1981. godine 15 odsto, a 1991. samo 11 odsto, što znači da je za 30 godina broj Srba na KiM prepolovljen.\nKolike su razmere nacionalne katastrofe, pokazuje i broj srpske dece u školama: tako je 1961. srpske dece bilo oko 100.000, 1999. 59. 000, a danas svega 16. 000 srpske dece u školama.\nVučić je izneo podatke o poražavajućim demografskim kretanjima.\nDanas na Zapadnom Balkanu živi 7,46 miliona Srba, a oko četiri miliona i 70.000 Albanaca, naveo je Vučić, dodajući da je u Srbiji negativan prirodni priraštaj, a da Albanci imaju pozitivan. Ukoliko se nešto ne promeni, prema proceni UN, 2100. Srba će biti dvostruko manje nego Albanaca. Prema procenama UN iz 2015, Srba će biti 6,23 miliona, dok će Albanaca 2050. biti za 1,92 miliona više i to 5,99 miliona. Godine 2100. biće 9,64 miliona Albanaca, a Srba oko 4,327 miliona.\nVučić je istakao i da bi se ostvario pozitivan priraštaj, žene u Srbiji treba da rađaju 3,2 dece, inače ćemo imat malu šansu da govorimo o sopstvenom opstanku.\nU Skupštini Srbije je danas oko 16 sati počela posebna sednica na čijem dnevnom redu je izveštaj o Kosovu i Metohiji, koji poslanicima predstavlja predsednik Srbije Aleksandar Vučić.\nSednici prisustvuju premijerka Ana Brnabić, svi članovi njenog kabineta, direktor Kancelarije Vlade Srbije za KiM Marko Đurić, predstavnici Srpske liste, šef delegacije EU u Beogradu Sem Fabrici, kao i predstavnici diplomatskog kora.\nNakon debate, poslanici će se izjasniti o izveštaju o pregovorima između Beograda i Prištine od 2013. do maja 2019. godine.\nU izveštaju se navodi da je Srbija odlučna da nastavi pregovore s Prištinom čim se za to stvore uslovi i da nema nameru da odustane od svog mirnog pristupa rešavanju problema na KiM, preneo je Tanjug.\n„Jedino tako se mogu stvoriti uslovi za dalji napredak u normalizaciji odnosa Beograda i Prištine, ali i istorijsko pomirenje srpskog i albanskog naroda, na čemu Srbija predano radi i nastaviće da radi i ubuduće“, piše u izveštaju koji je Parlamentu prosledila Kancelarije za KiM i koji je dostupan javnosti.


Rumunija preuzela predsedavanje Savetom EU - Dijalog.net\nNaslovna Politika Evropska unija Rumunija preuzela predsedavanje Savetom EU\nBukurešt, 11. januar 2018. – Zvaničnici EU naglasili su na ceremoniji povodom rumunskog preuzimanja predsedavanja EU da Bukurešt tu dužnost preuzima u ključnom trenutku u istoriji Unije, kada predstoje Bregzit, izrada višegodišnjeg budžeta i evropski izbori koji će umnogome odrediti budućnost EU.\nIzražavajući uverenje da će Rumunija zadatke predsedavajućeg Saveta EU obavljati energično i mudro, oni su podržali ulazak te zemlje u Šengensku zonu, ali i poručili da ne može biti kompromisa kada je reč o vladavini prava i borbi protiv korupcije.\n"Svima onima u EU koji misle da je delovanje mimo dogovorenih pravila i hvatanje krivine znak snage, mogu samo da poručim – grešite, to je znak slabosti", rekao je Tusk.\nOn je pozvao Rumune da brane "temelje evropske političke civilizacije – slobodu, integritet, poštovanje istine u javnom životu, pravnu državu, Ustav".\nRumunija je šestomesečno predsedavanje Savetom Evropske unije preuzela od Austrije, a 1. jula će je naslediti Finska.\nSlogan rumunskog predsedavanja je "Kohezija, zajednička evropska vrednost", prenosi Euractiv.\nTagsEvropska komisijaEvropski savetRumunija\nPredhodno Nikolić: Problem sa izvozom na KiM biće jedan od najvećih izazova za ekonomiju Srbije u 2019.\nSledeće Programski konkurs za unapređenje položaja osoba sa invaliditetom u Republici Srbiji u 2019. godini\nTop Tags mladi konkurs Evropska komisija Srbija i Evropska unija Evropska unija OCD Vlada Republike Srbije Društvo Civilno društvo lokalna samouprava mediji evropske integracije Pravosuđe vladavina prava Politika


“Razgovaram sa saborcima iz skupštinskih klupa”: Stanivuković najavio proteste i poručio da je vrijeme za jedinstvo opozicije | Banjaluka.net\n– Neću kriti da sam u kontaktu sa svojim saborcima iz skupštinskih klupa, drugim načelnicima i gradonačelicima koji prolaze slične stvari kao ja u Banjaluci. Hoćemo da dignemo svoj glas protiv blokada koje trpi Banjaluka, ali i čitava Republika Srpska, imamo pravo na to – poručio je Stanivuković, te istakao da će se ovih dana konsultovati sa saborcima i ljudima koje veže, kako kaže, ista ideja. Dodaje da su građani imali priliku vidjeti šta znači promjena na pola, kada – „gradonačelnik želi naprijed, a skupštinska većina koči i želi nazad“. –\nBanjalučani i Banjaluka gube vrijeme u kome treba da ide naprijed. Po našim procjenama oko 80.000 Banjalučana čeka odluke Skupštine, mi to ne smijemo dozvoliti. Ne dozvoljavam da bilo ko koči napredak Banjaluke, zbog toga pozivam sve svoje političke saborce, ljude koji vjeruju u ovu ideju, nevladine organizace da dođu na Trg krajine i da čuju šta se radi u Banjaluci – rekao je Stanivuković.


Počelo asfaltiranje Lunjevačkog puta – GM Press\nDanas je počelo asfaltiranje ulice Nikole Lunjevice u dužini od 500 metara počev od kasarne, kroz ovo istoimeno naselje. Vrednost radova na kompletnoj rekonstrukciji, uključujući podzemnu infrastrukturu i rasvetu, iznosi više od 80 miliona dinara, a finansijer je Opštinska uprava. Ako vremenski uslovi to dozvole, lunjevački put, od kasarne do Norveške kuće, biće u potpunosti rekonstruisan do kraja novembra.\nAko vremenski uslovi dozvole, radovi na kompletnoj rekonstrukciji Lunjevačkog puta, od kasarne do Norveške kuće, bi trebalo da budu završeni do kraja novembra. Asfaltiranje prve deonice je počelo danas i prvih 500 metara ove saobraćajnice bi trebalo da bude u upotrebi već u ponedeljak.\n„Danas je počelo postavljanje asfalta u prvom delu ove ulice. Ovo je najzahtevniji građevinski poduhvat ove godine o čemu svedoči i vrednost investicije od više od 84 miliona dinara. Ova ulica se po prvi put sanira u ovom obimu, zamenjena je kišna i fekalna kanalizacija, a biće postavljena i nova rasveta. Planiramo da u ponedeljak postavimo završni sloj asfalta, tako da će od utorka ovaj deo Lunjevačkog puta biti u funkciji, a ostatak ćemo završiti prema dinamici do kraja novembra“, rekao je Dejan Kovačević, predsednik opštine Gornji Milanovac, ističući da je ovom rekonstrukcijom rešen problem bujičnih voda, jer su domaćinstva uključena na sistem kišne kanalizacije.\nRadovi na rekonstrukciji ove ulice se vrše u punom profilu u izvodi ih milanovačka firma „AR-gradnja“. Za sada sve protiče planiranom dinamikom.\n„Ovde smo prisutni sa oko 15 mašina, i to pet mašina, među kojima je finišer, pet valjaka i deset vozila za transport mase. Naša firma raspolaže sa asfaltnom i betonskom bazom i verujemo da će radovi, ako nam to vremenski uslovi dozvole, teći po planu“, izjavio je Rajko Ristanović, šef gradilišta.\nBudući da je Lunjevački put i inače veoma brza saobraćajnica, a nakon rekonstrukcije biće još brža, po njenom puštanju u rad u planu je postavljanje uređaja za usporavanje saobraćaja. Prema rečima predsednika opštine, po završetku radova, zasedaće Komisija za saobraćaj, koja će dati svoje stručno mišljenje, odnosno odlučiće da li će i na kojim lokacijama biti postavljeni ležeći policajci ili svetlosna upozorenja na ograničenje brzine.\nTags: gornji milanovac, rekonstrukcija, ulica nikole lunjevice\nVečeras predstava "Zašto i kako ubiti muža"


Sve više fabrika u Pomoravlju, nova radna mesta najavljena i za ovu godinu - Izazov\nSve više fabrika u Pomoravlju, nova radna mesta najavljena i za ovu godinu\nRadio-televizija Srbije\t 3. januara 2022. 14:01\nU dve industrijske zone u Svilajncu danas radi 15 fabrika i nekoliko hiljada ljudi. Poslednja u nizu švajcarska kompanija "Regent" koja je u proizvodnju uložila osam miliona evra.\n"Imamo i razmenu radnika, iz nedelje u nedelju neko ide za Švajcarsku, neko iz Švajcarske dolazi ovde", rekao je jedan od radnika.\nSvilajnčani realizuju i programe dualnog obrazovanja, a među radnicima je i mnogo onih iz okolnih gradova.\n"Jasno je da je Svilajnac lider u ovom regionu u ovom malom okruženju, mi ne bežimo od toga da ovde mogu da rade i ljudi iz drugih opština. Smatramo da ne može svaka opština da se bavi svim poslovima, evo mi smo se opredelili da se bavimo industrijalizacijom", kaže Predrag Milanović,predsednik opštine Svilajnac.\nU Jagodini je pogone otvorila kompanija "Fišer automotiv sistems", peta po ekonomskoj moći u Nemačkoj. To je prva nemačka investicija u pomoravskom okrugu gde će do 2024. raditi 450 radnika.\n"Širom Evrope smo tražili lokaciju za našu novu fabriku. Lično sam zadovoljan što je izbor pao na vašu zemlju pored 27 država članica Evropske Unije", napominje Klaus Fišer,vlasnik kompanije.\nNemački "Fišer" planira proširenje proizvodnje kao i italijanski "Aunde" koji radi u Jagodini već sedam godina. U centar Pomoravlja stižu i novi investitori.\n"Otvaramo još dve fabrike koje su završene, austrijska fabrika ‘Šibel’ I kineska fabrika. Ova austrijska fabrika proizvodiće elektromotore, a kineska granulate od plastike", izjavio je Dragan Marković Palma, predsednik Skupštine grada Jagodine.\nU industrijskoj zoni Dobričevo u Ćupriji otvoreni su pogoni fabrike "Motherson" pa će 500 radnika dnevno proizvoditi do 7.000 delova za premijum marke automobila.\n"Ja sam prezadovoljna, ovo je mnogo dobra prilika za naš grad i za sve nas", priča jedna od radnica.\nZadovoljni su i u lokalnoj samoupravi otvaranjem turske "Feke" I "SMP-a" jer počinju da se realizuju veliki projekti u novoj industrijskoj zoni.\n"Očekujemo u pregovorima sa nekim velikim investitorima, hoćemo nekog giganta jer nam je na toj lokaciji potreban gigant kako bi pokrenuo ceo pomoravski okrug", ukazuje Ninoslav Erić, predsednik opštine Ćuprija.\nNa lokalnim tržištima rada primetan je manjak kvalifikovane radne snage, pa su česte obuke i prekvalifikacije. Gradovi u Pomoravlju imaju nešto veću nezaposlenost u odnosu na Srbiju pa se s pažnjom prate sve najave novih investitora u taj deo zemlje.


POVEĆAN NIVO REKE JUŽNA MORAVA - POPLAVLJENA DOMAĆINSTVA - Jefimija TV, Kruševac\nPrema izveštaju RHMZ Srbije, došlo je do povećanja nivoa reke Južne Morave, na mernoj stanici Mojsinje vodostaj je 516 cm u 12,00 časova, tako da je nivo vode prešao granicu vanredne odbrane od poplava. Prema informaciji dobijenoj od dežurne službe saobraćajne policije, od 20,40 časova 04.03.2018.godine, usled izlivanja Južne Morave u naseljenom mestu Đunis, obustavljen je saobraćaj za sva motorna vozila na Državnom putu II reda 215 V, Kruševac- Aleksinac – Niš. Teren su juče i danas obišli načelnik Odeljenja za VS Kruševac sa komandantom VSB, predstavnicima grada Kruševca, PU Kruševac, JVP ,,Srbijavode“, komunalne policije, ekipe EDB-a i drugih Javnih službi\nradi praćenja situacije i preduzimanja mera. Usled izlivanja Južne Morave, došlo je do plavljenja nebranjenog poljoprivrednog zemljišta, površine od oko 100 hetara. Voda je prodrela u većinu dvorišta domaćinstava koja se nalaze u nebranjenom području, većinu podruma, pomoćnih objekata i dve\nkuće. Ugroženo je 25 kuća i 27 ljudi u Đunisu, i 20 domaćinstava i 35 ljudi u Kaoniku. Juče je od VPC Morava-Niš, u Đunis je dopremljeno 500 džakova za pesak. Deo džakova je ostavljen na kritičnim mestima u naseljenom mestu Kaonik. Od sinoć su u Đunisu na dežurstvu i intervenciji ekipa VSB Kruševac u sastavu 2 vatrogasca sa 1 vozilom i kompletnom opremom za reagovanje, za slučaj da Reka Južna Morava, usled narastajućeg vodostaja, ugrozi domaćinstva. Na terenu su i komunalna policija,\nsaobraćajna policija, hitna pomoć, i sve druge nadležne službe. Reka Zapadna Morava je na koti 109 cm danas u 12.00 sa tendencijom rasta, daleko od granice redovne odbrane od poplava. Reka Rasina je na koti 132 sa tendencijom pada vodostaja. Na ulivu u jezero Ćelije je sa protokom 21 m3 a ispuštanje iz jezera je 21 m3, kota jezera 276,79. Ribarska reka se izlila u priobalnom delu u naseljenom mestu Kaonik\ni ne ugrožava domaćinstva. Na osnovu usmenog obaveštenja načelnika Uprave za CZ, 12 pripadnika\nspecijalizovane jedinice CZ za spasavanje na vodi i pod vodom Odeljenja za VS Kruševac, stavljeno je u pripravnost od 15,00 časova 04.03.2018.godine. U opštini Ćićevac u Južna Morava se izlila u ataru sela\nTrubarevo i Mojsinje na priobalnom delu i ne ugrožava domaćinstva. U ostalim lokalnim samoupravama na teritoriji Rasinskog upravnog okruga nema izlivanja.\nPrethodno: PRIVREMENA IZMENA REŽIMA SAOBRAĆAJA\nSledeće: Henkel ostvario dobre rezultate na polju održivosti u prethodnoj godini


U pametnom hotelu papuče i nameštaj se sami parkiraju\nJedan od najmodernijih hotela na svetu nalazi se u japanskom gradu Jokohami. Na ulazu u sobu goste dočekuju "pametne" papuče, a u njima isti takav nameštaj.\nHotel ProPILOT Park Ryokan je kombinacija tradicionalnog dalekoistočnog gostoprimstva i najsavremenije tehnologije, koju je razvio Nisan. Hotel u planinskom mestu Hakone, poznatom po izvorima tople vode, gostima nudi "pametna" iznenađenja, koja pored papuča, uključuju i nameštaj koji se samostalno kreće.\n"Ova tehnologija u automobilima zahteva snažne procesore, četiri kamere visoke rezolucije za obradu slike u realnom vremenu i 12 sonarnih senzora za procenu okoline vozila. Nakon obrade sakupljenih informacija, sistem bezbedno može da parkira automobil kontrolisanjem papučice gasa, kočnica, upravljača i menjača", kaže potrparol Nisana Nik Maksfild.\nNa Dan zaljubljenih iskopan dijamant u obliku srca\nGrenland bi mogao da izvozi pesak


Javne ustanove i obrazovanje :: Ecolab Serbia\nU Ecolabu smo svesni višestrukih izazova s kojima se suočavaju javne i obrazovne ustanove. Mi znamo da trpite finansijske i zakonske pritiske dok pokušavate da obezbedite bezbedno i zdravo okruženje za decu, učenike i zaposlene. Zaštita životne sredine takođe igra vodeću ulogu u procesu donošenja odluka, zbog potrebe da budete uzor u društvu.\nEcolabov program 360º zaštite pokriva sve vidove vašeg poslovanja kako bi se obezbedile ČISTI, BEZBEDNI, EFIKASNI objekti. Naši proizvodi, sistemi, obuke i usluge pomažu vam da bezbedno postignete rezultate u čišćenju koji su vam neophodni dok istovremeno štite vaše zaposlene.\nEcolabov program 360º zaštite vam pomaže da:\nPovećate produktivnost inovativnom opremom za čišćenje koja je laka za rukovanje\nDo maksimuma povećate motivisanost osoblja opskrbljujući ih sistemima projektovanim tako da pružaju najveću moguću udobnost, efikasnost, bezbednost, a laki su za upotrebu\nOlakšate pravilnu primenu i korišćenje uz pomoć ilustrovanih materijala za obuku i higijenskih planova\nOsigurate postizanje najvećih upotrebnih vrednosti dok se u isto vreme otpadne materije održavaju na minimumu uz pomoć visokokoncentrovanih proizvoda\nKoristite rešenja kojima se izbegavaju oboljenja koja se prenose hranom\nSmanjite otpad od pakovanja\nDoprineste boljoj održivosti vašeg poslovanja


Foto: Johan Victor / Tanjug/AP\nBrod "Merser Strit", kojim upravlja "Zodijak maritim" u vlasništvu izraelskog milijardera Ejala Ofera, plovio je pod zastavom Liberije kada je u četvrtak napadnut kod obala Omana, a kompanija je saopštila da se još uvek utvrđuju sve okolnosti, dok je izraelski ministar spoljnih poslova Jair Lapid u petak za ovaj incident okrivio "iranski terorizam".\n- Iran nije samo izraelski problem, svet ne sme o tome da ćuti - poručio je Lapid u saopštenju, prenosi BBC.\nPrema izveštaju CNN-a, u eksploziji bespilotne letelice, na tankeru su stradale dve osobe iz Velike Britanije i Rumunije, a kompanija "Zodijak maritim" je potvrdila da su dva člana posade poginula u incidentu i da nije pričinjena druga šteta.\nTakođe je navedeno da je brod, na kome u trenutku napada nije bilo tereta, nastavio plovidbu i da se uputio na bezbednu lokaciju sa američkom pomorskom pratnjom.\nStejt department je saopštio da je duboko zabrinut zbog izveštaja i da pažljivo prati situaciju.


Ahmad Ali Alivi Alis u okružnom sudu u Bolderu, 25. marta 2021. (Foto: AP/Helen H. Richardson-The Denver Post)\nAhmad Ali Alivi Alisa, osumnjičen za napad u supermarketu u Bolderu u Koloradu u kome je ubijeno 10 ljudi, prvi put se pojavio pred sudom u četvrtak, a njegova advokatica je zatražila zdravstvenu procenu "njegove mentalne bolesti."\nNeven Stanišić (porodična fotografija)\nMladić srpskog porekla Neven Stanišić došao je u supermarket da popravi aparat za kafu a pogođen je metkom na parkingu na izlasku iz prodavnice. Njegova porodica se doselila u Ameriku za vreme rata u Bosni i Hercegovini. Srpska pravoslavna crkva u Denveru obavestila je lokalnu zajednicu o tragediji. Sveštenik Radovan Petrović opisao je za američke medije Nevena Stanišića kao "dobrog, mirnog, vrednog i poštenog mladića", a njegove roditelje kao ljude koji su došli u Ameriku da bi imali "novi početak".\nPosle pretresa, Doerti je reporterima ispred sudnice izjavio da je "uveren" da sud može da "poronađe 12 ljudi koji će biti pravedni i otvorenog uma, i koji će, kada dođe vreme za to, izreći pravu presudu."\nVlasti su navele da je osumnjičeni kupio pištolj Ruger AR-556 - koji podseća na pušku AR-15 - 16. marta, šest dana pre napada. Nije objavljeno gde je pištolj kupljen.\nPorodica Stanišić zamolila za privatnost\nPorodica Stanišić zahvalila se prijateljima, susedima, svojoj crvki i lokalnim vlastima, kao i široj srpskoj zajednici u SAD, na podršci i izrazima saučešća. Saopšteno je da će Neven Stanišić biti sahranjen u subotu, u krugu porodice u Lejkvudu. Porodica Stanišić takođe je pozvala medije da poštuju njenu privatnost. Ispred crkve Svetog Jovana Krstitelja u Lejkvudu ljudi ostavljaju sveće i odaju poštu Nevenu.


Unija želi da parira Rusiji - Politika - Dnevni list Danas\nPočetna » Politika » Unija želi da parira Rusiji\nBrisel radi na osnivanju odeljenja koje će se baviti jačanjem "meke moći"\n* Evropski parlament ranije usvojio rezoluciju o potrebi suprotstavljanja anti-EU propagandi iz Rusije\nM. Stojanović17.08.2017. 18:00\nPrema rečima naših sagovornika, ovakva inicijativa zvaničnog Brisela u skladu je sa ciljevima proklamovanim u Globalnoj strategiji spoljne i bezbednosne politike EU, koja je prošle godine predstavljena javnosti. Detalji o novom odeljenju u resoru Federike Mogerini još nisu dostupni javnosti.\nIzvori Danasa ističu da EU „nije imuna na činjenicu da je u proteklom periodu osnažen uticaj Rusije na međunarodnom nivou, i neophodno je Uniju učiniti privlačnijim u očima stanovnika različitih delova sveta, uključujući Zapadni Balkan“. „Nije tajna da je Brisel već dugo vremena zabrinut zbog sve veće uloge Rusije, što je naročito došlo do izražaja posle oružanih sukoba u Ukrajini, ali, za razliku od perioda Hladnog rata, kada su sve strane zveketale oružjem, sada se teži postizanju ciljeva nenasilnim sredstvima, odnosno upotrebom koncepta meke moći“, ukazuju naši izvori.\nProfesor na Harvardu Džozef Naj je, podsetimo, definisao „meku moć“ kao postizanje političkih ciljeva nenaoružanim ili nenasilnim sredstvima, poput kulture, promocije političkih vrednosti i spoljne politike. Mada se verovalo da su Sjedinjene Američke Države u tom domenu nenadmašne, situacija se izmenila početkom 21. veka, kada je i Rusija počela da intenzivno koristi „oruđa meke moći“. O „mekoj moći“ prvi put je javno progovorio i predsednik Rusije Vladimir Putin, pre pet godina, uvrstivši ovaj koncept u svoj izborni pojam. On je „meku moć“ definisao kao „set oruđa i metoda za postizanje spoljnopolitičkih ciljeva bez upotrebe oružja, već korišćenjem informacija i drugih nivoa uticaja“. U tom kontekstu, razvijeni su novi ruski proizvodi, a popularna kultura počela je sve više promoviše putem satelitskih TV stanica, povećanim ulaganjima u filmsku emisiju, rok muziku, kao i u izdavanjem ruskih romana u kojima se naglasak, između ostalog, stavlja na tradiciju i istoriju.\nBriselske diplomate navode za Danas da je prošle godine Evropski parlament usvojio rezoluciju u kojoj se „naglašava potreba da se EU suprotstavi anti-EU propagandi koja dolazi iz Rusije“. Takođe, oni ukazuju da su ugledni zapadni mediji, poput Fajnenšel tajmsa, apelovali na Evropljane da osmisle strategiju koja bi predstavljala „odbranu“ od ruskih nastojanja da ojačaju sferu uticaja. Iako političari i analitičari iz država članica Unije javno poručuju da „imaju sluha“ za „tradicionalno dobre“ odnose Srbije i Rusije, po briselskim kuloarima i u nezvaničnim razgovorima neretko se može čuti da postoji strah od uticaja Rusije na Zapadnom Balkanu, koji se ostvaruje i putem ekonomske saradnje, uključujući postizanje sporazuma iz oblasti energetike.\nPoznata je i izjava visoke predstavnice EU za spoljnu politiku i bezbednost Federike Mogerini, koja je u martu ove godine, po povratku sa „balkanske turneje“, upozorila da „Balkan lako može da postane jedna od šahovskih tabli za zakulisne igre velikih sila“.\n„Videla sam da je taj region izložen globalnim tenzijama. Balkan može lako da postane jedna od šahovskih tabli za zakulisne igre velikih sila“, istakla je Mogerini, koja je u nešto optimističnijem tonu poručila i da je „uverena da nijedna druga sila u svetu kao EU nema veći uticaj kada je reč o dobrim stvarima na Zapadnom Balkanu, a uticaj koji EU ima na region povezan je s kredibilnošću procesa evropskih integracija, i na toj kredibilnosti ćemo raditi“.\nSlučaj „Maše i Medveda“\nPojedini stručnjaci za politiku i marketing tvrde da planetarno popularni crtani film „Maša i Medved“ predstavlja primer kako Rusija koristi „meku moć“. Ilustracije radi, predavač za komunikacije Talinskog instituta Prit Hobemagi izjavio je nedavno da u „Estoniji medved simbolizuje Rusiju“. „To je borba za mozgove, deo hibridnog delovanja u kojem se negativni lik zamenjuje pozitivnim. Poruka glasi da je Rusija divna zemlja u kojoj žive Maša i Medved, tvrdi on.


Oko stotinu zdravstvenih radnika prošlo obuku za bezbednost dece na internetu\nBeta 7. avgusta 2017. 12:30\nU tehničkim obukama za korišćenje aplikacije Nacionalnog kontakt centra za bezbednost dece na internetu do sada je učestvovalo oko stotinu zdravstvenih radnika u Srbiji, saopštilo je danas Ministarstvo trgovine, turizma i telekomunikacija.\nDržavna sekretarka Tatjana Matić ocenila je da je saradnja Nacionalnog kontakt centra za bezbednost dece na internetu s predstavnicima zdravstvenog sektora u Srbiji od izuzetnog značaja, budući da su prekomerna upotreba novih tehnologija i stvaranje zavisnosti kao posledica toga, prepoznati kao problemi koji treba suzbijati radi zaštite dece prilikom korišćenja informaciono komunikacionih tehnologija, navodi se u saopštenju.\n„Tokom tih obuka imali smo prilike i da neposredno od zdravstvenih radnika dobijemo preporuke koje se tiču edukacije dece za bezbednost dece na internetu. Oni smatraju da takve edukacije treba sprovoditi već u 3. i 4. razredu osnovne škole, kada se može preventivno delovati na svest o rizicima prilikom korišćenja digitalnih tehnologija“, rekla je Matić.\nDržavna sekretarka je rekla da su operateri kontakt centra posetili 17 domova zdravlja na teritoriji Beograda gde su direktorima, pedijatrima školskih dispanzera i psiholozima pružili tehničke instrukcije za rad na aplikaciji koje će im pomoći u prihvatanju i rešavanju predmeta koje prosledio Kontakt centar.\nOni su uzeli svoje dnevnice i overili se za sledeće parice a deca će i dalje i sve više biti u raljama interneta.


Kancelarija za KiM: Još jedno hapšenje raseljenog lica zbog navodnog ratnog zločina - Radio Kontakt Plus\n13:24, 22.12.2020Izvor: Radio Kontakt Plus\nBačević je raseljeno lice koje živi u Gornjem Milanovcu, a rodom je iz sela Belo Polje u opštini Peć, navodi se u saopštenju Kancelarije za KiM.\n“Bačević je danas došao na Kosovo i Metohiju kako bi izvadio lična dokumenta, ali je priveden u policijsku stanicu u Peći i nakon obavljenog informativnog razgovora prebačen je u Prištinu. Kancelarija za KiM obezbedila je branioca Bačeviću, pratiće ovaj slučaj i postupanje prema njemu”, dodaje se u saopštenju.\nIz Kancelarije najoštrije osuđuju, kako se ističe, još jednu kampanju zastrašivanja srpskog naroda na Kosovu i Metohiji, u kojoj se postojanje nekakvih tajnih spiskova osumnjičenih za navodne ratne zločine koristi kao mehanizam za pritisak na srpski živalj.\n“Po sredi je novi udar na Srbe, a poslednjih godina na meti kosovskih institucija posebno su se našli povratnici. To nedvosmisleno svedoči da u Prištini ne postoji spremnost, niti volja za omogućavanje mirnog i bezbednog povratka raseljenih sa KiM i da Srbi očigledno nisu dobrodošli”, navode iz Kancelarije za KiM.\nU saopštenju se podseća, da ovo nije prvi put da se povratnici na Kosovo i Metohiju suočavaju sa ovakvom vrstom ugrožavanja bezbednosti i integriteta, te da se u prošlosti, kako se ističe, pokazalo da su gotovo svi Srbi uhapšeni u ovakvim akcijama bili nevini.\nTagovi: HapšenjeSrbiKancelarija za KiMPovratnici\nNaser Keljmendi nakratko priveden u Loznici\nSeverna Mitrovica: Uhapšen zbog posedovanja narkotika, zaplenjeno 136.000 evra\nPriveden osumnjičeni za ispisivanje grafita "UČK - Kosovo" u Goraždevcu\nKP: Uhapšene dve osobe zbog incidenta u Lapljem Selu, za još dve se traga


Velika svadja bh ministara oko istraživanja svemira\nVelika svadja bh ministara oko istraživanja svemira Istaknuto\nAutor A.J Jan 30, 2019\nU srijedu je, tokom rasprave Vijeća ministara BiH o pristupanja BiH istraživanju Mjeseca i svemira, izbila svadja izmedju ministara o pitanju treba li dodati istraživanje Polumjeseca i Mjeseca, ili samo Mjeseca.\nKako doznajemo, pojedini Ministri su izašli sa prijedlogom da se istraživanje i korištenje Svemira i Mjeseca ograniči uz notu da neće biti istraživanja polumjeseca, te da će Mjesec biti tretiran kao jedinstvenio nebosko tijelo odnosno jedinstveni i cijeloviti Zemljin satelit.\nVijeće ministara BiH utvrdilo je Prijedlog osnova za pristupanje Bosne i Hercegovine Ugovoru o načelima kojima se uređuje djelovanje zemalja u istraživanju i korištenju svemira, uključujući i Mjesec i druga nebeska tijela. Prihvaćanjem ovog ugovora, Bosna i Hercegovina iskazuje spremnost na suradnju s drugim zemljama potpisnicama. Istovremeno će biti stvoreni uvjeti da mladi znanstvenici iz BiH, uz pomoć stipendija, sudjeluju na simpozijima koje organizira UN u ovoj oblasti. Ratifikacijom ovog ugovora BiH otvara mogućnost za podnošenje zahtjeva za članstvo u Odboru za mirno korištenje svemira (COPUOS). Ministarstvo prometa i veza dostavit će Prijedlog osnova Predsjedništvu BiH u daljnju proceduru odobravanja.\nSlijedi blokada Vijeća ministara\nDodik: Baba Vanga nije živa pa se ne zna kad će novo Vijeće ministara\nZvizdić: Nema Vijeća ministara bez MAP-a / Vijeće ministara se neće formirati bez Godišnjeg nacionalnog programa\nBiH će fizički zatvoriti granicu ka Srbiji i Crnoj Gori\nPročitaj kako je sjajno kad ti država organizuje da bježiš iz nje\tRegion ismijava BiH zbog "istraživanja svemira"


Podaci uglavnom bezbedni - Tehnologije - Dnevni list Danas\nPočetna » Tehnologije » Podaci uglavnom bezbedni\nDa li su memorijske kartice stvarno pouzdane?\nPodaci uglavnom bezbedni\nMemorijske kartice koristimo svakodnevno u svojim mobilnim telefonima, foto aparatima, GPS navigacijama i raznim drugim gedžetima. Uglavnom stižu zajedno sa uređajem, pa i ne obraćamo pažnju na njih dok god ne popunimo memoriju do kraja, ili do eventualnog otkazivanja rada kartice kada možemo ostati bez važnih podataka. Zato se opravdano postavlja pitanje, da li su pouzdane.\n0Piše: V. B. 10. novembra 2015. 14.51\nMemorijske kartice su uređaji bazirani na NAND fleš memoriji. Ova relativno nova tehnologija brzo je pronašla svoj put na tržište u vidu fleš medija, solid-stejt diskova i raznih vidova memorijskih kartica. Da nije njih u minijaturnom izdanju sve te kamere, telefoni, diktafoni, plejeri i raznorazni drugi gedžeti bili bi daleko veći, teži, a samim tim neuporedivo manje mobilni. Osim izuzetno malih dimenzija, kartice su izuzetno otporne na udare, potrese, a u nekim slučajevima čak i na vodu.\nAli ne znači i da su neuništive. Stručnjaci prve srpske laboratorije za spašavanje podataka Data Solutions ( www.datasolutions.rs ) već godinama rade na istraživanju tehnologije za spašavanje podataka sa oštećenih memorijskih kartica. Često se dešava da imaju zahteve klijenata za vraćanje izgubljenih podataka sa memorijskih kartica koje su pretrpele značajne deformacije memorijskog čipa, li su vodovi unutar same kartice prekinuti. Na žalost, spasavanje podataka u slučaju deformacije memorijskog čipa tehnički nije moguće. Sa druge strane, kartice koje su prestale da rade usled „potrošnje memorijskog čipa“, loma pojedinih konektora ili kućišta, obrisani podaci u najvećem broju slučajeva mogu biti spaseni.\nUopšteno gledano, memorijske kartice jesu pouzdane ako ih pravilno koristimo, ali često znamo da preteramo i njihove mogućnosti malo previše „rastegnemo“. Ukoliko želite da produžite vek memorijskoj kartici obratite pažnju gde je držite kada nije u uređaju u kom je standardno koristite. Takođe, ne bi je trebalo posle svega nekoliko napravljenih fotografija, već sačekajte da se memorija iskoristi do kraja.\nMladi bi novim tehnologijama suzbili sivu ekonomiju\nNetačni navodi Tužilaštva, inspektor nije NN lice


NOVA Mišar već tri nedelje zahteva podatke o posledicama požara u fabrici - NOVA stranka\n25.02.2019 Press služba Mišar, Naslovna, protest, Šabac 0\nU noći između 4. i 5. februara u naselju Mišar u Šapcu, zapalio se pogon u fabrici za tretman otpada "Kemis". Od tada meštani protestuju ispred fabrike, jer tvrde da već 20 dana nisu dobili informacije o posledicama požara. Tvrde da se u pogonima sem plastike prerađuje i opasni otpad zbog čega strahuju da su zagađeni vazduh, voda, ali i zemljište.\nPlamen u fabrici za preradu otpada je ugašen, ali se vatra u Mišaru nije stišala. Požar u pogonu tinjao je deset dana, zbog toga meštani već dvadeset dana - protestuju. Podršku im sve vreme daju članovi Nove stranke, koji su u ovom naselju osvojili vlast, ističući da je kvalitet života njegovih sugrađana na prvom mestu. Kako ističu u izjavama za televiziju N1, najgore su prošli oni koji žive tik uz fabriku. Po njivama još sakupljaju ostatke požara i pitaju se da li je zemlja kontaminirana?\nPredsednik mesne zajednice Mišar Zoran Ostojić kaže da niko nema ništa protiv da fabrika radi.\n"Ona treba da postoji, ali tamo gde postoje propisi, gde postoje uslovi za rad", poručuje on.\nAko vikend protesti ne urode plodom, meštani poručuju - pred fabriku će svaki dan.\nPrevious article\tNova stranka za mir i saradnju u regionu, a ne širenje agresije Next article\tŽivković za RTCG: Vučić lažno i farsično pokušava da kopira Đinđića\nPosledice lošeg aranžmana za NIS se mere milijardama\nŽivković za Krik: Ova vlast mora što pre da postane deo istorije\nNiš: Gradonačelnik i njegov tim da podnesu ostavke!\nŽivković za Danas: Naprednjaci se opravdano plaše Saše Jankovića


Petočasovni samit, razgovori iza zatvorenih vrata, pregovori o ukidanju taksi i nastavku dijaloga između Beograda i Prištine i oštri napadi pojedinih regionalnih lidera obeleželi su samit zemalja Zapadnog Balkana koji je organiziovan u Berlinu na insistiranje nemačke kancelarke Angele Merkel i francuskog predsednika Emanuela Makrona.\nKako je juče naveo predsednik Aleksandar Vučić, Srbija se našla na tapetu pojedinih zemalja sa kojima se graniči jer napadi pojedinih lidera tokom samita bili prilično oštri.\nNisu sve zemlje regiona bile blagonaklone prema Srbiji\n- Iznenadili smo se oštrini kojom su govorili pre svega Albanci sa KIM, ali i žestini i oštrini napada protiv Republike Srpske i onim što je govorio Denis Zvizdić i na to sam reagovao. Albanci su rekli da moramo da priznamo Kosovo, nema nikakve autonomije za Srbe, nema izvršnih ovlašćenja za ZSO. Trudili smo se da ponašamo odgovorno. Zaev je pokušao da nađe opravdanje za protivpravne takse i da taj njihov akt obrazloži neuspehom i neprimanjem Kosova u Interpol - rekao je predsednik Srbije i dodao je iznenađen nešto blažim pristupom koji su u razgovoru imali lideri Crne Gore i Hrvatske.\nSada su se crnogorski predsednik Milo Đukanović i hrvatski premijer Andrej Planković oglasili i evo šta su njihovi utisci o samitu u Berlinu.\nTači: Podela Kosova i nadležnosti ZSO - mrtve ideje\nĐukanović " Razgovori pomogli da se otvori put za prevazilaženje prastarog problema"\nĐukanović je rekao da su razgovori u Berlinu pomogli da se otvori put za prevazilaženje blokade u dijalogu Beograda i Prištine i da je ovo sudbonosan trenutak da se prevaziđe, kako je naveo, prastari problem komplikovanih srpsko-albanskih odnosa.\nĐukanović je sinoć, posle sastanka o Zapadnom Balkanu, rekao da je dogovoreno da dijalog i dalje bude pod pokroviteljstvom Evropske unije, te da se sad neposredno uključe i Francuska i Nemačka.\nĐukanović je naveo da je samit put da se pravaziđe problem u regionu\n- Na taj način bi se obezbedio dovoljno dobar kvalitet i intenzitet tog dijaloga i pokazalo, u narednih nekoliko meseci, da li imamo potencijal da u ovoj generaciji to pitanje rešimo - kazao je Đukanović, prenosi portal CdM.\nĐukanović je dodao da je na samitu podsetio da je stav Crne Gore da je stabilnost jednako integracija na Zapadnom Balkanu.\n- A stabilnost je kategorija za koju nismo zainteresovani samo mi na Zapadnom Balkanu, jer je reč, zapravo, o stabilnosti Evrope - istakao je Đukanović.\n- Da ukaže na jasnu i doglednu evropsku perspektivu, kako bi pospešili sva balkanska društva i posebno balkanske vlade da nastave predano sa realizacijom reformi koje, zapravo, vode ka ispunjavaju tih standarda", rekao je Đukanović.\n- Sastanak je sam po sebi bio dragocen, jer je označio fazu u kojoj će dve ključne zemlje, Nemačka i Francuska dati značajniji pečat daljem putu integracije zemalja Zapadnog Balkana. Bila je to prilika da iz ugla naših država, svi koji smo učestvovali, ukažemo na važnost tog procesa - naveo je Đukanović, prenosi RTCG.\nPlenković "Stavovi Beograda i Prištine prilično udaljeni"\nPremijer Andrej Plenković izjavio je da su ključne poruke berlinskog sastanka bile usmerene ka pokušaju deblokiranja zastoja u dijalogu Beograda i Prištine, čiji su stavovi, kako je naveo, prilično udaljeni.\n- Bilo je nekoliko ideja, međutim u ovom trenutku se nisu približili stavovi po pitanju ukidanja kosovskih taksi, niti da Beograd načini neki korak koji bi u ovoj fazi vodio prema priznanju - kazao je Plenković, prenosi Hina.\nPlenković tvrdi da su stavovi Beograda i Prištine prilično udaljeni\n- Pokušaćemo da kombinujemo političke teme koje su otvorene između država jugoistočne Evrope kao i institucionalni deo približavanja EU - naveo je Plenković.\nSastanak u Berlinu održan je na zajedničku inicijativu nemačke kancelarke Angele Merkel i francuskog predsednika Emanuela Makrona.\nZvizdić i prekajanje granica\nNisu svi iz regiona bili tako "blagonakloni" prema Srbiji tokom samita kako su to bile Hrvatska i Crna Gora budući da je predsedavajući Saveta ministara BiH, u tehničkom mandatu, Denis Zvizdić ovom prilikom izjavio da sve države na Balkanu imaju međunarodno priznate granice, a nepovredivost međunarodno priznatih granica je osnovno načelo Evropske unije i to treba i da ostane vladajući model i princip svih daljih aktivnosti kada se govori o toj temi na području Zapadnog Balkana.\nOva Zvizdićeva opaska ni malo se nije svidela predsedniku Vučiću te se zapitao da li Zivzdić to želi da se granice Srbije prekrajaju, a brani istu radnju u Bosni i Hercegovini.\nTači i Haradinaj žele nove posrednike u pregovorima, Merkelova i Makron insistiraju na dijalogu\nPredstavnici privremenih kosovskih institucija insistirali su da SAD preuzme dominantnu ulogu u posredovanju prilikom rešavanja kosovskog čvora jer se prema Tačijevim navodima EU pokazala kao nepouzdan pregovarač.\nHašim Tači čitav dan u Berlinu vrteo je ploču o pripajanju Preševske doline Kosovu i zapretio Srbiji novim merama. Istovremeno, on je uoči samita u više navrata, kako su preneli prištinski mediji, uvredio domaćine skupa Merkelovu i Makrona, insiturajući na dominaciji SAD u dijalogu o Kosovu.\nMerkelova i Makron istakli su nakon jučerašnjeg sastanka da je sada vreme za pregovore, a ne za donošenje odluka jer su pregovori ključni da se pitanje Kosova pomeri sa mrtve tačke i da se obezbedi stabilnost u regionu.\nPodsećamo, sastanku su pored Makrona i Merkelove prisustvovali predsednik i premijerka Srbije, Aleksandar Vučić i Ana Brnabić i lideri BiH, Albanije, Crne Gore, Severne Makedonije i predstavnici privremenih institucija u Prištini.\nIZA KULISA DAVOSA Vučić dobio jasnu poruku Austije o situaciji na Kosovu


Nakon propalog pokušaja nabavke 500.000 Sputnik V vakcina, Vlada Federacije BiH (FBiH) formirala je u četvrtak, 25. marta, novo tijelo zaduženo za pregovore o nabavci vakcina. Dogovoreno je i da se uspostavi kontakt sa stranim diplomatama koji bi pomogli u kupovini vakcina za ovaj bosanskohercegovački entitet.\nKako je dogovoreno na sjednici u Sarajevu, Vlada Federacije za nabavku vakcina neće odustati od bilo kojeg veleprometnika lijekovima, te će i dalje svi biti pozvani da pomognu u nabavci vakcina, ali sa garancijom za isporuku od proizvođača.\nNovoformiranu radnu grupu čine premijer FBiH Fadil Novalić, ministar zdravstva Vjekoslav Mandić, ministrica okoliša i turizma Edita Đapo i direktor Zavoda za javno zdravstvo FBiH Davor Pehar.\nKako je saopšteno iz Vlade FBiH nastaviće se i saradnja sa Vijećem ministara Bosne i Hercegovine koje kao državni organ može pomoći u nabavci vakcina, te iskoristiti svoj autoritet u pregovorima i zaključenju ugovora sa proizvođačima od kojih mnogi traže direktne ugovore sa državama.\nUprkos tome, Vlada Federacije BiH u četvrtak je saopštila da je opredjeljena da ostavi dodatni rok za izvršenje obaveza po ovom ugovoru, nakon što je zaprimila informaciju Zavoda za javno zdravstvo o dopisu agenta koji posreduje u nabavci vakcina u ime Ruskog fonda za direktne investicije (RDIF).\n“Vlada je opredijeljena da se ostavi dodatni rok…iz razloga više sile, te promijenjenih okolnosti na koje nije bilo moguće uticati,” saopšteno je iz Vlade FBiH.\nInače, prvi kontingent vakcina protiv korona virusa, koje je BiH naručila kroz COVAX mehanizam, stigle su na Međunarodni aerodrom Sarajevo u četvrtak, 25. marta.


Једанаести протест ''1 од 5 милиона'' у више градова у Србији - Нови Стандард\nJedanaesti protest ”1 od 5 miliona” u više gradova u Srbiji\n17.02.2019. 14:10 16.07.2020.\nProtest je završen porukom organizatora predsedniku Srbije Aleksandru Vučiću: “Ti brojiš, mi odbrojavamo”\nJedanaesti protest građana pod nazivom “Jedan od pet miliona” završen je ispred Doma Narodne skupštine. Pored Beograda, protesti su održani u Prokuplju, Kosovskoj Mitrovici i Kragujevcu.\nSporazum je okupljenima pročitao novinar Srđan Škoro. On je rekao da tim dokumentom opozicija garantuje da će nastaviti borbu za poštene izbore i slobodne medije, ali da neće učestvovati u izborima koji bi se održavali pod sadašnjim uslovima, niti u radu republičke i lokalnih skupština.\nMeđu okupljenima su i predsednik i potpredsednici Narodne stranke Vuk Jeremić, Nikola Jovanović i Sanda Rašković Ivić, predsednik Dveri Boško Obradović i DS-a Zoran Lutovac.\nOn je rekao da su ljudi koji protestuju ne samo ugroženi egzistencijalno već i fizički zbog različitog mišljenja koje iznose. Rekao je da je Oliver Ivanović svojim delom zaslužio da ulica nosi njegovo ime. Skup su obezbeđivale Kosovske policijske snage.\nIzvor Tanjug/Beta/B92, 16. februar 2019.\nProtest “Budi jedan od pet miliona” po sedmi put je održan u Kragujevcu. Kragujevčani su se okupili na Trgu slobode i krenuli u protestnu šetnju do Đačkog trga gde su im se obratili Biljana Lukić, Nikola Kojo i penzioner Slobodan Stefanović koji je priveden posle prošlog protesta, na kojima je nosio maketu vešala, a na njoj napisao “Ja penzioner”.\n“Ovaj narod je ustao i maršira i više ništa ne može da zaustavi ovu glad za slobodom, ti si nas izgladneo, prvorođeni, ti si nas ujedinio u želji da počnemo da dišemo i da ti vidimo leđa”, rekao je večeras u Kragujevcu glumac Nikola Kojo, obraćajući se učesnicima građanskog protesta “Budi jedan od pet miliona”.\nDugačka kolona večerašnjeg “Marša slobode” u kojoj su bili i profesorka Ljiljana Todorović Mijatović, akademik Dušan Teodorović i lider Narodnog fronta iz Kraljeva Predrag Voštinić, krenula je sa platoa kod Skupštine grada, krećući se centralnim gradskim ulicama do Đačkog trga ispred Prve kragujevačke gimnazije, gde su im se obratili demonstrant Slobodan Stefanović, novinarka Biljana Lukić i glumac Nikola Kojo.\nKojo je naglasio da narod traži odlazak predsednika Srbije Aleksandra Vučića i svih njegovih “hajduka, bukača i huškača”.\n“Ti i tvoji neljudi idete sada tamo gde vam je mesto – u istoriju, u ilegalu, u izolaciju. Nećemo više ni tvoje Martinoviće, ni tvoje Rističeviće, ni Gojkovićke, ni Brnabićke”, rekao je Kojo, završivši govor rečima “koje predsednik Srbije najviše voli – Spasiba za družbu”.\nBiljana Lukić poručila je okupljenima da su sada najvažniji solidarnost i strpljenje, da “marširanje građana neće biti sprint, već dug i iscrpljujući maraton”, dodajući da se stalno postavlja pitanje: ko će Vučića zameniti kada konačno bude morao da ode.\n“Ako ovog zlog gospodara zamenimo samo dobrim gospodarom i ukoliko ne napravimo zemlju koju vode institucije, a ne zemlju kojom vladaju gazde, sve ovo je uzalud”, rekla je Lukić.\n“Tražim uspostavljanje većinskog izbornog sistema sa direktnim izborima. Tražim da se sve funkcije ograniče na vremensko trajanje od 8 do 10 godina i da niko više ne može da bude čas premijer, čas predsednik, čas ministar, ali ni večiti gradonačelnik”, rekao je Stefanović.\nDodao je da na državne funkcije treba “konstantno da dolaze mladi, pametni i obrazovani ljudi koji idu u korak sa vremenom”.\n“Tako ćemo ubuduće sprečiti da nam se ponovi sadašnja situacija u kojoj metuzalemi koji su postali ministri dok još nije izumljen mobilni telefon, još uvek vode državu”, rekao je Stefanović.\nTokom marša, građani su nosili veliki transparent na kome je pisalo “Ako sada zažmurimo nikada nećemo progledati”, a umesto makete vešala, zbog koje je prošle subote privođen penzioner koji ih je nosio, građani su nosili vešalice za odelo.\nNa osmom građanskom protestu “Budi jedan od pet miliona” u Kragujevcu, prema procenama organizatora okupilo se između šest i osam hiljada nezadovoljnih građana, a Đački trg bio je premali da primi sve okupljene demonstrante koji su više puta pozivani da “zbiju redove”.\nU Prokuplju na Trgu “Topličkih junaka” održan je peti protest “Jedan od pet miliona” u znak podrške protestima koji se svake subote održavaju u Beogradu.\n“Dosta je bilo straha od računa za struju, računa za grejanje, od otkaza, od izvršitelja, od sutrašnjeg dana, od ove alave, bahate i prevarantske vlasti koja se uvukla u svaku poru naših života”, čulo se sa večerašnjeg skupa nezadovoljnih građana vlašću Aleksandra Vučića i SNS.\n“Dugo smo bili paralisani, sada smo se oslobodili, pokrenuli i protestujemo širom Srbije sa jedinstvenom porukom dosta Aleksandre Vučiću, dosta je ucena, poniženja, pretnji i izdaje, mi ne pristajemo na ovakvu vlast”, čulo se sa govornice.\n“Želimo da Srbijom vladaju zakoni, a ne pojedinci i nećemo više nikada dozvoliti da pojedinci uzurpiraju vlast u Srbiji, jer politika ne pripada samo političarima i političkim strankama, već i nama građanima i nećemo stati dok se ova nakaradna vlast ne sruši”, poručili su okupljeni.\n“Svako ko kaže da nas je ovde vešeras malo, ne zna da mi ne živimo u normalnim uslovima i u normalnoj zemlji, ali zato smo i došli zato i šetamo”, rekao je Lazar Đurović doktor stomatologije iz Lučana, koji je hapšen na poslednjim izborima u tom mestu.\nOn se pozvao na istoriju i legendarni Gvozdeni puk iz Prvog svetskog rata, koga su činili Prokupčani i Topličani i rekao: “Ne dozvolite da vas se pradedovi stide, ne dozvolite da budete sluge u sopstvenoj zemlji, da vas vređaju i ponižavaju, jer vaši preci su ginuli za ovu zemlju”.\nNosili su transparente “Da ovi odu a da oni ne dođu”, “Prokuplje bez straha”, “Za ljudsko dostojanstvo”, “Mi ne menjamo vlast mi hoćemo da se vlast promeni”, “Subvencije seljacima a ne tajkunima”.\nIzvor FoNet/N1, 16. februar 2019.\nDnevne vesti1 od 5 milionaAleksandar VučićbeogradJedan od pet milionaKosovska MitrovicaKragujevacNikola KojoopozicijaProkupljeprotestiSporazum sa narodom


Novinari NIN-a, KRIK-a i BIRN-a o nastupu Suzane Vasiljević u Insajderu | Talas.rs\n„Na naše pozive da predsednik Srbije gostuje kod nas, savetnica Vasiljević se čak ni ne odaziva. Upravo je to način na koji oni razumeju komunikaciju sa medijima“, ističe naša sagovornica.\nOna ističe i da je „vlast u svojoj tehnologiji gušenja slobode uvela princip da ne ide nigde gde može biti pitana bilo šta što joj ne odgovara, a onda je time medije koje targetira kao „neprijateljske“ izolovala da bi ih kasnije napadala za to da nemaju zastupljeno drugačije mišljenje“.\n„Vlast tako doživljava medije, a čak i oni sami priznaju da su to nezavisni mediji, dok su oni drugi zavisni od nje i Vučića“, ocenjuje Georgiev.\nZa podelu na nezavisne medije i ostale, Vesna Mališić smatra da takav odnos snaga gde se sa jedne strane nalazi ukupna čitanost tih nedeljnika od oko 30.000 primeraka, dok se na drugoj strani nalazi televizija sa nacionalnom frekvencijom koja ima milionsku gledanost, predstavlja odnos snaga kako ga razume neko iz kabineta predsednika države.\nTAGS: NUNS Suzana Vasiljević UNS Vučić


Snaga i fleksibilnost: DSBG cilindar velikog prečnika | mehatronika.gomodesign.rs\n20% lakši od prethodnika, uz to i mnogo snažniji: DSBG prevazilazi bilo koji drugi pogon u svojoj klasi. Pažljivo osmišljen kroz detaljnu analizu u razvojnom procesu objedinjuje jedinstveni dizajn i ultramoderan koncept proizvoda.\nKompletno nov dizajn i mnoštvo iznenađujućih novih funkcija koje vas čine produktivnijim\nKrajnji poklopci, modul klipa i sistem prigušenja su iznova razvijeni. Dizajn sa spojnicama i redizajniranim poklopcima čine DSBG najlakšim cilindrom velikog prečnika u svojoj klasi. Uz sve to kapacitet rukovanja teretom je veći nego kod njegovog prethodnika iz serije DNG, koji se može bez problema zameniti novim DSBG modelom. Prednosti novog dizajna su: poboljšana zaštita od prevelikog pritiska,lakše rukovanje i veća efikasnost, uz atraktivnu cenu.\nKoncept proizvoda se primetno razlikuje od koncepta njegovog prethodika. Zahvaljujući unapred definisanim hodovima i visokomodularnom sistemu u mnogim varijantama kao što je ATEX verzija i verzija otporna na temperature do 150 °C, DSBG je ekstremno fleksibilan pri korišćeju i ima izuzetne performanse čak i u teškim uslovima rada.\nNovi dizajn poklopca\nNovo uležištenje klipnjače\nOptimizovan za dug radni vek\nNovi dizajn modula klipa\nDizajniran za teške uslove rada\nKombinacija beskontaktnih prekidača SMT-8M-A i moćne tehnologije DSBG serije cilindara čini ih nepobedivim u svakoj aplikaciji, čak i u teškim uslovima rada.\nKao saliven – nosač senzora DASP-M4-160-A\nOmogućava sigurno pridržavanje beskontaktnih prekidača kako bi tačnije detektovali krajnju poziciju, čak i u teškim uslovima rada.\nNeupadljiv ali krucijalan: elastični element za prigušenje\nElement za prigušenje je esencijalna komponenta novog cilindra. Elastični prstenovi efikasno prigušuju udar klipa gde potpuno upijaju energiju malog intenziteta i u isto vreme redukuju buku i vibracije. Pri većim opterećenjima, elastični elementi za prigušenje aktivno podpomažu podesivim ispusnim ventilima vazdušnog prigušenja PPV. DSBG je veoma precizan u krajnjim pozicijama: čak pri pritiscima od 3 do 4 bara, elastomerna prigušnica se sabija nakon kratkog vremena i modul klipa dostiže krajnju poziciju dodirom ‘metal na metal’.\nViše o DSBG: https://www.festo.com/cms/sr_rs/19985.htm


Bandit9 L Concept je motor koji će vas šokirati - Muški magazin - trendovi, fitness, lifestyle, saveti, devojke... `\nBandit9 L Concept je motor koji će vas šokirati\nOvakav motor se ne viđa svaki dan...\nDaril Vilanueva, osnivač Bandit9 kompanije, odlučio je da još jednom šokira sve ljubitelje dvotočkaša i tako predstavio L Concept koji izgleda kao minimalistički motor budućnosti koji kao da je karika između prošlog i budućeg vremena. Na prvi pogled je teško okarakterisati ovaj motor, jer istovremeno deluje kao starinski i moderni motor budućnosti.\nDaril Vilanueva kaže da je ovo retro motor budućnosti i da je to njegov najbolji opis. Kada ga pogledate, videćete da tu nema mnogo elemenata i da je dizajn vrlo jednostavan. Neki bi rekli da je dizajn lenj i da je prejednostavan, ali kreatori iz Bandit9 kompanije tvrde da je ovo samo njihova vizija budućnosti koja treba da bude elegantna i minimalistička.\nTelo ovog dvotočkaša podseća na pištolj i kada se gleda sa strane zaista izgleda kao da sedite na ogromnom pištolju sa točkovima. Gornji deo motora sadrži rezervoar, sedište i rep, dok je motor smešten u cirkularno kućište koje podseća na metak.\nNapred se nalazi ogroman LED far koji je neverovatno snažan i koji će vam uvek osvetleti put. Na repu se nalazi i LED štop svetlo koje će odlično signalizirati vozačima gde se nalazite na drumu.\nIako su mnogi očekivali da će ovaj motor imati električni agregat, L Concept u metalnom kućištu sadrži motor od 125cc koji će omogućiti da se ovaj motor vozi brzinama 110 km/h. Ovo znači da ovaj motor nije kreiran da bude brzalica, već da bude kruzer budućnosti koji će vam omogućpiti da se provlačite kroz gradske gužve koje će sigurno za par godina biti nepodnošljive.\nPROČITAJTE SLEDEĆI TEKST: Kijanu Rivs kreirao još jedan neverovatni motor


Nakon što je Twitter najavio prodaju Vinea, više od deset kompanija pokazalo je interes za njegovo preuzimanje.\nU Twitteru i dalje pokušavaju da pronađu načine za poboljšanje poslovanja, povećanje broja korisnika i prihoda, a jedna od “žrtava” takvih promena jeste popularni servis za deljenje kratkih video zapisa Vine. Pre nekoliko godina Vine je imao čak oko 200 miliona korisnika, ali veliki broj tih korisnika Vine je zamenio Snapchatom i Instagramom tako da su u Twitteru odustali od njega i najavili njegovo gašenje. Međutim, nakon te najave prošle nedelja ova je kompanija dobila brojne ponude za preuzimanje Vinea pa se čini kako će ovaj video servis ipak preživeti, na zadovoljstvo miliona korisnika koji ga i dalje koriste.\nIako trenutno nisu poznata imena kompanija koje su zainteresovane za preuzimanje Vinea. Jedna od tih kompanija (iako to nije potvrđeno) jeste Line, japanska kompanija koja stoji iza istoimene aplikacije za dopisivanje, a prema neslužbenim informacijama ponude koje je Twitter dobio nisu velike pa je nekoliko njih manje od deset miliona dolara.\nIdealna situacija za Twitter i za korisnike jeste prodaja Vinea s kojom bi Twitter stavio nešto novca u džep, a ljubitelji ovog servisa i dalje bi mogli da objavljuju i gledaju kratke ponavljajuće video zapise. Osim novca od prodaje Vinea, Twitter bi i u budućnosti mogao da ima koristi od ove aplikacije putem sponzorskih ugovora jer brandovi koji na Vineu plaćaju za promociju svojih proizvoda, takođe kupuju oglase i na Twitteru kako bi te video zapise s Vinea prikazivali na Twitteru.\nPrethodni članakInstagram Stories ima tri nove super funkcije\nSledeći članakU 2016. utrostručen broj naloga na Portalu eUprava


Komnenović: Nove pojave u američkoj politici\nAktuelno / Amerika\nVašingtonski politički konsultant i istraživač, Borko Komnenović osvrnuo se na predsedničku kampanju Njuta Gingriča i svoju ličnu ulogu i aktivnosti tokom te kampanje.\nVideoKomnenović: Nove pojave u američkoj politici\nKomnenović: Ja sam na sreću dobio priliku da radim u firmi koja se zove “Širli i Benster pablik afers”, koja je poznata vašingtonska lobi i firma za odnose sa javnošču, i mi smo se u firmi bavili, i bavimo se, još uvek, već odredjeni niz godina, kampanjama i medijskim nastupima kandidata, tako da smo s te strane ranije, na primer zastupali Mekejnovu kampanju i raznorazne druge senatske i kongresne kampanje i na taj način smo dobili ugovor sa kampanjom Njuta Gingriča i putem tog angažmana sam uspostavio kontakt sa njim.\nTakodje sa druge strane, jedan od partnera u firmi, i moj neposredni šef, Kreg Širli, poznati republikanski autor i strateg, uspostavio je kontakt sa Gingričem još ranije, iz njegovih kongresnih dana, i jednostavno godinama njih dvojica saradjuju. S druge strane, pošto je Kreg Širli takodje plodotvoran autor i stučnjak za Regana i napisao nekoliko knjiga o Reganu, i Njut Gingrić, kao poštovalac Regana, došli su u kontakt odavno i na tim pitanjima saradjivali. Moram možda da se pohvalim i ličnim konaktom sa njim, koji sam nezavisno imao već dugi niz godina, pošto je on radio na odredjenim kampanjama i pitanjima u kojima sam i ja učestvovao i neki od mojih najbližih prijatelja su njegovi najbliži saradnici.\nGlas Amerike: Iz čega se sastojala vaša uloga i koje ste aktivnosti obavljali tokom kampanje?\nKomnenović: Moja neposredna uloga se sastojala u tome da kao deo firme u kojoj radim jednostavno radim na pitanjima kampanje koju je Njut Gingrič vodio i mi smo pokrivali odredjeni deo medijske sfere i pitanja koja se tiču političkog konsultinga. Takodje Njut Gingrič je još ranije, pošto je imao kontakt sa Kregom Širlijem, zamolio ga je da napiše njegovu političku biografiju, tako da smo kenuli da u isto vreme radimo i na tom polju i imali smo uvid u kampanju i u sve što se zbivalo ovih godinu i nešto dana koliko je kampanja trajala. Takodje sa te strane sam imao prilike da upoznam dosta ličnih Gingričevih saradnika i putavo u Džordžiju nekoliko puta. Gingrič je pokušavao da celu kampanju, s jedne strane, modelira na kampanjama koje je predsednik Regan vodio 1976 i 1980 i u tom pogledu imali smo prilike da mu pomažemo i dajemo savete neposredno.\nGlas Amerike: Kako ocenjujete tok predsedničke kampanje republikanske stranke i kakve su šanse Mita Romnije protiv predsednika Obame u novembru?\nKomnenović: Imali ste prilike da vidite tokom prethodne godine kako se odvijala republikanska kampanja. Može se reči da su se tu po prvi put pojavile odredjene pojave koje jednostavno ranije nismo imali prilike da srećemo u američkoj politici. Bilo je dosta obrta, dosta odustajanja i prljave kampanje izmedju kandidata i može se reči što se tiče ovih izbora da prvi put vidimo, na primer, pojavu takozvanih super političkih komiteta, odnosno super pekova, koji nezavisno od kampanje su u mogućnosti da prikupljaju novac i na taj način u medijima utiču na zbivanja u kampanji.\nMože se reči sa te strane da je možda Njut Gingrič, eto, i prva žrtva tog novog zakonodavstva u izbornom procesu u Americi i Mit Romni je uspeo sa te strane da prikupi veliku količinu sredstava sa kojima je mogao da organizuje kampanju na jedan vrlo zavidan i povoljan način po njega. Možemo takodje da kažemo da u republikanskoj stranci tenutno možemo da primetimo jednu veliku podelu izmedju takozvanih establišment kandidata i populističkih kandidata i establišment kandidati su očigledno uzeli prednost i sa te strane. Mit Romni možda i nema prednost koju su imali Regan i neki drugi, jer ne postoji taj entuzijazam u samoj bazi da se on podrži. Medjutim, kako vlada jedno opšte nezadovoljstvo opštim stanjem u Americi i nekim nepopularnim merama koje je predsednik Obama preduzimo, mogu da kažem da Mit Romni, kako se novembar približava, ima sve veće šanse.


subota, 14 maj 2022 09:31\nGourmet sajam predstavlja jedan od glavnih rezultata projekta, kao turistički proizvod koji će se u formi događaja održavati svake godine tradicionalno u Gourmet Centru u Vrdniku. Okupljaće sve zainteresovane strane u sektoru turizma, proizvođače i pružaoce usluga i na taj način unaprediti gastronomsko-turističku ponudu prekograničnog područja.\nEducons Unverzitet iz Sremske Kamenice je glavni nosilac projekta Pannonia Gourmet koji se finansira iz drugog poziva IPA programa prekogranične saradnje Hrvatska-Srbija, na osi koja podstiče doprinos razvoju turizma i očuvanje kulturne i prirodne baštine.\nProjekat je nastao iz prepoznate potrebe da se Vojvodina predstavi kao autentična gastronomsko-turistička destinacija, kreirajući ponudu koja će stranim gastro turistima omogućiti da iskuse pravi kvalitet i ukus naše tradicije. Zbog toga što panonska tradicionalna jela i proizvodi nisu dovoljno afirmisani i prepoznati, a mnoge regije u Evropi su na tome razvile turističke proizvode i sadržaje, Univerzitet Educons kreirao je Eat Pannonia Partnerstvo koje će našu tradicionalnu gastronomsku ponudu očuvati i predstaviti je na najbolji način.\nEat Pannonia znak će biti zaštićen na međunarodnom nivou i biti dodeljen odabranim subjektima u sektoru turizma i ugostiteljstva - proizvođačima i pružaocima usluga, koji će uživati mnoge benefite kada je reč o promociji i plasmanu na tržištu. Takođe, izgrađen je Gourmet Centar u Vrdniku i potpuno opremljen sredstvima projekta, koji će kao prvi takav Centar u regionu predstavljati mesto susreta svih zainteresovanih strana u turizmu kada je reč o edukaciji i podizanju kapaciteta, uz različite turističke, edukativne, savetodavne i manifestacione sadržaja.\n· Program:Interreg- IPA CBC Hrvatska- Srbija\n· Naziv projekta:“Autentični gastronomski ukus za održivi socio-ekonomski razvoj prekograničnog područja”\n· Akronim projekta:Pannonia Gourmet\n· Početak projekta: 15.12.2019.\n· Kraj projekta: 14.05.2022.\n· Vodeći Partner:Univerzitet Educons\n· Projektni Partneri:Grad Vinkovci, Turistička organizacija opštine Irig, Agencija za razvoj i investicije grada Vinkovaca VIA d.o.o.\n· Cilj projekta:Cilj projekta je razvoj inovativnih turističkih proizvoda i promocija regionalnog gastronomskog turizma kroz razvoj prekogranične gastronomske ponude, podizanje kapaciteta zainteresovanih strana i sveukupno povećanje atraktivnosti prekograničnog područja.


U prvom čitanju usvojene izmjene Zakona o lovstvu – omogućiti povremeni lov na štetočine\nHome Novosti Gradske novosti U prvom čitanju usvojene izmjene Zakona o lovstvu – omogućiti povremeni lov...\nSkupština Brčko distrikta BiH je na 14. redovnom zasjedanju, u prvom čitanju, jednoglasno usvojila Nacrt zakona o izmjeni i dopuni Zakona o lovstvu Brčko distrikta BiH, kojim će, kako je precizirano, biti omogućen povremeni lov na štetočine.\n„Više puta u toku godine biće omogućen lov, u zavisnosti od potreba, dok se ne riješi pitanje lova na području Brčko distrikta BiH, budući da je i dalje na snazi njegova obustava“, rekao je predsjednik Skupštine Siniša Milić.\nMilić je dodao da se tokom diskusije čula i potreba da se na sličan način uredi i oblast ribolova, jer i tu postoje određeni problemi, te da je siguran da će od resornog odjeljenja biti određenih inicijativa za rješenje ovog problema.\nU prvom čitanju usvojene su i izmjene i dopune zakona koje se odnose na zakone o platama i naknadama zaposlenih u pravosuđu Distrikta, te pravobranioca i zamjenika pravobranioca.\nPredsjednik Milić je naveo da se kroz skupštinsku raspravu došlo do zaključka o potrebi promjene metodologije razmatranja revizorskih izvještaja, na čemu će Skupština raditi narednih dana, u saradnji sa predstavnicima Kancelarije za reviziju, te je predložio da se veća uloga u tome da skupštinskoj Komisiji za praćenje rada Vlade i institucija Brčko distrikta BiH.\nNa ovoj sjednici razmotrena je informacija o trenutnoj epidemiološkoj situaciji u Distriktu, koja je ocijenjena zadovoljavajućom.\nUsvojeno je niz odluka koje se odnose na utvrđivanje javnog interesa, zatim odluka o osnivanju Vijeća nacionalnih manjina Brčko distrikta BiH i odluka o imenovanju direktora i dva zamjenika direktora Kancelarije za prevenciju korupcije i koordinaciju aktivnosti na suzbijanju korupcije.\nPoslanici će 14. redovno zasjedanje nastaviti za 14 dana, kada će razmotriti preostale četiri tačke dnevnog reda.\nPrethodni postVlada usvojila smjernice za izradu Nacrta zakona o izmjenama i dopunama Zakona o podsticaju u privredi\nSledeći postDanas je Svjetski dan vida – oko 285 miliona ljudi u svijetu je slijepo ili slabovido


Home / Ekologija / Uredbu o rasporedu i korišćenju sredstava za subvencionisanje zaštićenih prirodnih dobara\n11. Februara 2019. AdminLeave a Comment on Uredbu o rasporedu i korišćenju sredstava za subvencionisanje zaštićenih prirodnih dobara\nVlada Republike Srbije je na poslednjoj sednici donela Uredbu o rasporedu i korišćenju sredstava za subvencionisanje zaštićenih prirodnih dobara od nacionalnog interesa u 2019. godini.\nUredbom su utvrđeni raspored, uslovi i način korišćenja sredstava za subvencionisanje zaštićenih prirodnih dobara od nacionalnog interesa koja su određena Zakonom o budžetu Republike Srbije za ovu godinu.\nSubvencije u ukupnom iznosu od 230 miliona dinara, odnose se na finansiranje radova i drugih troškova, uključujući zarade zaposlenih kod upravljača na poslovima definisanim Zakonom o zaštiti prirode i ovom uredbom, kao i vrednost upotrebljenih sopstvenih resursa i dobara, za period od 1. januara do 31. decembra ove godine.\nPravo na korišćenje subvencija imaju upravljači nacionalnih parkova i zaštićenih područja proglašenih aktom Vlade.\nSubvencije se dodeljuju upravljačima na osnovu programa upravljanja zaštićenog područja za 2019. godinu na koji je Ministarstvo zaštite životne sredine dalo saglasnost u skladu sa zakonom.\nDodela subvencija vrši se po zahtevu za dodelu sredstava subvencija za zaštićena prirodna dobra od nacionalnog interesa, koje upravljači podnose, najkasnije u roku od 20 dana od dana stupanja na snagu ove uredbe, a na osnovu obaveštenja Ministarstva zaštite životne sredine.\nUpravljači zaštićenih područja proglašenih u 2019. godini mogu podneti zahtev za dodelu sredstava subvencija do 31. oktobra ove godine.


Domaći proizvođači neće praviti policijske uniforme? – Fokus.ba\nDomaći proizvođači neće praviti policijske uniforme?\nNijedan član Pravilnika o izgledu policijske uniforme u policijskim tijelima BiH nije diskriminatorski ni za jednu firmu, a posebno ne za domaće proizvođače, poručili su juče iz Ministarstva bezbjednosti BiH, a povodom brojnih apela privrednika u oblasti tekstila da se on izmijeni ili stavi van snage, pišu Neavisne novine.\nKako su poručili, jedini kriterijum koji je postavljen je kvalitet uniforme, imajući u vidu da takvu opremu policijski službenici koriste više godina.\n“Ministarstvo je obavilo konsultacije i sastanke s predstavnicima domaćih firmi, upoznali ih s ovim principima i odredbama pravilnika koji se odnose na standard za izradu policijske uniforme. Smatramo da domaće firme imaju dovoljno vremena da izvrše nabavku materijala zahtijevanog kvaliteta i da prilagode proizvodnju traženim standardima i uslovima, te potpuno ravnopravno i pod istim uslovima učestvuju na tenderima za izradu uniforme za policijske službenike”, kazali su oni.\nMeđutim, proizvođači misle drugačije, kao i komore iz oba entiteta, koje su im juče još jednom pružile podršku. U zajedničkom pismu koje potpisuju Privredna komora Federacije BiH i Privredna komora RS navodi se kako će pravilnik onemogućiti kompanijama iz BiH proizvodnju uniformi, te da će znatno uticati na rad i budućnost ovih kompanija.\n“Napominjemo da naši proizvođači izrađuju kvalitetne proizvode koji opravdavaju svoju namjenu i kao takvi uspješno ispunjavaju sve uslove i propisane standarde, kako na domaćem, tako i na zahtjevnim inostranim tržištima. Takođe, radi se o kompanijama koje zapošljavaju veliki broj radne snage uz angažovanje dodatnih kooperanata”, stoji u pismu.\nU Privrednoj komori RS kažu kako su ovim pravilnikom domaći proizvođači automatski diskvalifikovani za te poslove.\n“To smatramo nedopustivim, pogotovo kada su u pitanju javne nabavke i činjenica da se ta odijela plaćaju iz budžeta koji pune upravo ti privrednici”, kazao je Vladimir Blagojević, portparol Komore.\nHaris Sejdić, direktor preduzeća “Koteks” iz Tešnja, koje se bavi proizvodnjom vojne, policijske i taktičke opreme, kaže kako je pravilnikom neko, namjerno ili ne, favorizovao samo jedan brend.\nKako je rekao, domaći proizvođači se nadaju da će se ovaj problem ponovo vratiti u Savjet ministara, i to preko Mirka Šarovića, ministra spoljne trgovine i ekonomskih odnosa BiH.\n“Ministar Šarović se uključio u ovu priču i dao nam poršku, te rekao kako će o ovom pitanju razgovarati na Vijeću ministara”, kazao nam je Sejdić.\nMirsad Jašarspahić, predsjednik Privredne komore Federacije BiH, kaže da ne postoji nijedna zemlja na svijetu koja svoje akte ne bi prilagodila tome da domaći proizvođači dobiju neki posao.\n“Uporno tražimo sastanak kako bismo s predstavnicima vlasti sjeli za sto i pogledali jedni druge u oči da vidimo da li želimo da pomognemo našim proizvođačima”, kaže on i ocjenjuje kako je veoma pozitivno to što su privrednici iz cijele zemlje ujedinjeni po ovom pitanju.\nPodsjećamo, Savjet ministara BiH, na prijedlog Ministarstva bezbjednosti, sporni pravilnik je usvojio na 127. sjednici, održanoj krajem prošle godine. Pravilnik propisuje vrste i sastavne dijelove policijske uniforme, njene dodatne dijelove, boju, vrste materijala, kroj i oblik, oznake na uniformi, kao i rokove trajanja policijskih uniformi.\nNjime su obuhvaćeni Granična policija, SIPA, Direkcija za koordinaciju policijskih tijela, Služba za poslove sa strancima i Agencija za školovanje policijskih kadrova.\nNaoružani policajac se zabarakadirao u stanu, supruga i sin napustili stan\nU akciji “Merlin 2” uhapšen policajcac zbog proizvodnje i prodaje droge\nKo ubija policajce u Bosni i Hercegovini?\nIznos specifične trošarine na cigarete ostaje na nivou 2019.\nUO UIO nije usvojio Odluku o određivanju privremenih koeficijenata raspodjele, niti o poravnanjima\nINA namjerava preuzeti još jednu kompaniju u BiH\nUkupni kapital “Krajinapetrola” procijenjen je na 22 miliona konvertibilnih maraka odnosno oko 12 miliona eura, a u toj firmi zaposleno je 168...\npred američkim sudom\nPrevent tuži Volkswagen, zatražena odšteta u visini od 750 miliona dolara\nU tužbi podnesenoj na američkom Okružnom sudu u Detroitu, dobavljač auto dijelova navodi da je Volkswagen izvukao pismena priznanja od dobavljača da...\nU Violeti bez komentara\nĆorluka kupio hotel u kojem je utemeljena “Herceg-Bosna”\nRiječ je o devastiranom objektu u centru Gruda koji je posljednjih godina bio ruglo grada, pa se s nestrpljenjem čekao investitor koji...\nO tom pitanju, kao i programu mjera ekonomske politike za naredni period predstvanici Upravnog odbora Privredne komore RS danas su razgovarali su...\nCijene nafte porasle drugu sedmicu zaredom


Klop prelomio, Markec odlazi! - Sportske.net\nKlop prelomio, Markec odlazi!\nNemac ne računa na Srbina za ovu sezonu, do kraja prelaznog roka još pet dana. Da li je ovo rešenje?\nU Liverpulu srećni, Baloteli sve bliži odlaskuVeliko iznenađenje - SION u pregovorima sa BalotelijemAkvilani se vraća u Italiju?Liga kup - Liverpulova "petarda", trećeligaš namučio ČelsiOriđijeva "šmekerica"\nEngleski mediji javljaju da za Lazara Markovića nema mesta u Liverpulu, barem u bližoj budućnosti.\nKlop je odlučio da mu Srbin nije potreban u narednoj sezoni i on će do kraja prelaznog roka napustiti "Enfild". Naš reprezentativac ima nekoliko ponuda da ode na pozajmicu, pošto mu je saopštena odluka razmotriće ih u nekoliko narednih dana.\nZa nekadašnjeg fudbalera Partizana zainteresovani su Bešiktaš (podsetimo, prošlu sezonu je igra za Fenerbahče), ali i bivši klub Benfika.\nTakođe, pominjani su nemački klubovi, a mediji su ga čak selili sinoć u Dortmund, kao deo posla za mladog Pulišića za koga je Klop bivšem klubu nudio blizu 15 miliona evra.\nAli Borusija je odbila da pregovara o transferu, pa nije realno ni da Marković završi na "Vestfalenu".\nOno što je najvažnije u ovom trenutku za našeg reprezentativca je da igra standardno, među ponudama je i ona iz Fiorentine, to se stidljivo pominjalo kao opcija početkom avgusta, ali nije konkretizovano. Pantaleo Korvino obožava naše igrače pa bi mogao da stupi u akciju i pojača tim.\nTakođe, provlači se i Milan kao moguća destinacija, oni bi navodno uzeli Markeca na pozajmicu sa pravom otkupa, dok čekaju da klub zvanično preuzmu Kinezi.\nOdluka će pasti za par dana, jasno je da će Marković narednu sezonu provesti van Liverpula, ali i van PL.


Đoković i Lajović pobedama započeli turnir u Istbornu\n– June 28, 2017Posted in: ATP/WTA SRB, Glavne vesti\nSrpski teniseri Novak Đoković i Dušan Lajović ostvarili su danas pobede na ATP turniru serije 250 u engleskom gradu Istbornu.\nNajbolji srpski teniser, koji je bio slobodan u prvom kolu, u drugom je savladao Vašeka Pospišila iz Kanade nakon jednog časa i 26 minuta igre u dva seta (6-4, 6-3). Podsetimo, ovaj duel je prekinut u utorak, pri rezultatu 1-0 i 30:15 za Đokovića.\nĐoković je dobro započeo nastavak duela, dobro je reternirao, imao i brejk lopte, ali se Pospišil spasavao sjajnim servisima. Novak je igrao sigurno na svoj servis i strpljivo čekao priliku da slomi Kanađanina. To je učinio u poslednjem, 10. gemu prvog dela igra, kada je iskoristio drugu brejk, odnosno set loptu u gemu i poveo sa 1-0 u setovima.\nĐoković je sigurno odigrao i u drugom setu. Pospišil je pripretio pri rezultatu 2-2, ali je naš as odigrao najbolji poen na brejk lopti, i potom nanizao tri uzastopna gema i rutinski priveo ovaj duel kraju.\nPrvi nosilac će se u četvrtfinalu turnira sastati sa Donaldom Jangom iz SAD, koji je savladao sunarodnika Džareda Donaldsona u dva seta (6-4, 7-5).\nDušan Lajović plasirao se u drugo kolo pošto je pobedio Žeremija Šardija iz Francuske.\nLajović je pobedio Šardija sa 2-1 u setovima (6-4, 6-7, 6-3), posle sat i 51 minuta igre.\nProtivnik Lajovića u drugom kolu biće Amerikanac Džon Izner, koji je kao treći nosilac bio slobodan u prvoj rundi.


Zapadni predstavnici posle dolaska Harčenka na Jarinje: Kurti i Vučić što pre u Brisel, hitno da smire situaciju - Radio Goraždevac\nZapadni predstavnici posle dolaska Harčenka na Jarinje: Kurti i Vučić što pre u Brisel, hitno da smire situaciju\nSedam dana od početka primene odluke iz Prištine o uvođenju probnih RKS tablica za srpske registarske oznake na Kosovu i blokade puteva kod Jarinja i Brnjaka lokalnih Srba, oglasio se i Jens Stoltenberg. Borelj potvrđuje da je dolazak Kurtija i Vučića u Brisel narednih dana prvi pozitivan signal. Nova reč u diplomatiji oko Severa je „deeskalacija“.\nStoltenberg: Beograd i Priština da pokažu uzdržanost i da se vrate u dijalog\nGeneralni sekretar NATO-a razgovarao je telefonom sa srpskim predsednikom i kosovskim premijerom, nakon što je vest dana bila dolazak srpskog ministra odbrane na Jarinje i to u pratnji ruskog ambasadora u Srbiji i ruskog izaslanika odbrane.\nSa Aleksandrom Vučićem i Aljbinom Kurtijem šef NATO-a razgovarao je o potrebi da situacija na Severu „deeskalira“.\n„Vitalno je i za Beograd i Prištinu da pokažu uzdržanost i povratak dijalogu“ – ključna je Stoltenbergova poruka, koju je plasirao preko Tvitera.\nPonovio je standardnu rečenicu kojom NATO opisuje svoju misiju na Kosovu: „Mandat NATO-a/KFOR-a ostaje da obezbedi i osigura mirno i bezbedno okruženje i slobodu kretanja za sve“.\n‘Probudili’ su se danas i drugi međunarodni zvaničnici sa zapada, a neki su i po drugi put reagovali za nedelju dana, i to nakon što je ruski ambasador Bocan Harčenko, u pratnji general-majora Aleksandra Zinčenka i sa srpskim ministrom odbrane koji je ujedno i potpredsednik vlade – Nebojšom Stefanovićem, obišao danas pre podne zadejstvovane snage Vojske Srbije u okviru taktičkih grupa u Garnizonu u Raški, vojnu bazu „Rudnica“ i na pravcu ka Jarinju.\nStefanović i Harčenko su se obratili sa samog Jarinja. Obojica su ocenili da je Beograd suzdržan, da je suprotno dejstvovanje kosovske strane koja gomila trupe, i da, kako je Harčenko naglasio Priština:\n„Pokazuje veoma opasnu liniju – pritisak na Srbiju da izađe iz dijaloga, ovo je linija usmerena na etnički čisto Kosovo, linija veoma opasna koja može da izazove novi sukob“.\nKritikovao je i „zapadne partnere“ zbog njihovog „veoma čudnog stava“ – pre svega EU, a potom i SAD zato što „zatvaraju oči“.\n„Sad više nisu na delu ni stari dobri dvostruki aršini“, ironičan je bio Harčenko, već „višestruki“\nBorelj: Hitno povucite trupe i odblokirajte puteve, dolazak u Brisel prvi pozitivan signal\n„I dalje pomno pratim situaciju na severu Kosova. Srbija i Kosovo moraju bezuslovno deeskalirati situaciju na terenu, hitnim povlačenjem specijalnih policijskih jedinica i uklanjanjem blokada puteva. Bilo kakve dalje provokacije ili jednostrane i nekoordinisane radnje su neprihvatljive. Kosovo i Srbija moraju da pronađu rešenja za smirivanje situacije i dogovoriti se o daljem putu. EU će aktivno podržavati ove napore. I kosovski i srpski lideri u potpunosti su odgovorni za sve rizike po bezbednost i blagostanje lokalnih zajednica i na Kosovu i u Srbiji. To sam naglasio u razgovorima sa predsednikom Vučićem i premijerom Kurtijem ove nedelje“, podsetio je visoki predstavnik EU na poruku od pre nekoliko dana, premda sada u delu oštriju.\nNavodi da je dijalog uz posredovanje EU i dalje jedina platforma za rešavanje svih otvorenih pitanja između Beograda i Prištine, a u to spadaju sloboda kretanja i registarske tablice.\n„Snažno pozivam Kosovo i Srbiju da ga iskoriste. Dolazak oba glavna pregovarača u Brisel narednih dana – prvi je pozitivan korak. Od ključne je važnosti da oni dođu sa mandatom da razgovaraju o daljem putu i pronađu održiva rešenja koja su u interesu građana“, istakao je Borelj.\n„Ponavljamo da očekujemo da će se i Kosovo i Srbija vratiti stvaranju okruženja pogodnog za pomirenje, regionalnu stabilnost i saradnju u korist svojih građana. Ovo je ključno za postizanje sveobuhvatnog i pravno obavezujućeg sporazuma o normalizaciji njihovih odnosa, koji je neophodan kako bi oboje napredovali na svojim evropskim putevima“.\nBorelj uverava javnost da je u bliskom kontaktu sa Stoltenbergom i zahvalio mu se na odličnoj saradnji između KFOR-a i EULEX-a.\nI on je ponovio da KFOR igra ključnu ulogu u pružanju podrške regionalnoj stabilnosti na Zapadnom Balkanu.\nRode i Šuc: Da razgovaraju jedni sa drugim umesto jedni o drugima, svaka provokacija na granici da prestane\nReč „deeskalacija“ postala je uniformna za međunarodne pedstavnike kada je najnoviji razvoje situacije na Severu u pitanju.\nTako su nemački ambasador u Prištini Jern Rode, kao i direktorka nemačkog ministarstva spoljnih poslova za Zapadni Balkan Suzan Šuc, iako se u Nemačkoj danas odigravaju izbori, u odvojenim objavama preneli poruke u sličnom tonu.\n„Potrebno je da situacija na Severu deeskalira. Ohrabrujem obe strane da razgovaraju jedna sa drugom umesto jedna o drugoj. Najbolji put napred: Sastanite se u Briselu da iznađete put napred što je pre moguće“, poručio je Rode.\nŠuc je bila oštrija: „Bilo kakva provokacija na granici Kosova i Srbije mora da prestane. Obe strane ohrabrujem da se što je pre moguće sastanu. Puna podrška za izaslanika Evrospke Unije, Miroslava Lajčaka“.\nA kako je Miroslav Lajčak završio svoju posetu srpskoj prestonici ovog utorka nije poznato. Nalazio se u Beogradu kada je kriza izbila na Severu u ponedeljak, samo dan nakon što je iz Prištine stigao sa ohrabrujućim porukama u javnosti u pokušaju da zakaže sastanak na visokom nivou između Kurtija i Vučića, koji je izostao ranije ovog meseca.\nU toku je sedmi dan blokade puteva kod Jarinja i Brnjaka, a zbog odluke kosovske vlade o uvođenju probnih tablica RKS za vozila sa srpskim registarskim oznakama.\nBarikade na smenu održavaju zaposleni u pojedinim institucijama, uz organizaciju i podršku čelnika Srpske liste i funkcionera, a podržava ih i predsednik Aleksandar Vučić. Na barikadama su od ponedeljka raspoređene i specijalne policijske snage Kosova. Do sada nije bilo incidenata na samim prelazima ako se izuzme bacanje suzavca na početku na Brnjaku, ali je do sada bilo tri van prelaza. Još uvek je nerazjašnjen slučaj prebijanja tri Srbina u šumi kod Brnjaka, koji nisu bili deo srpskih straža, a iz bolnice je jedan od njih posvedočio da su pretrpeli fizičko nasilje i stres od strane kosovskih specijalnih snaga.\nJuče su izgorele dve kancelarije u opštini Zubin Potok u kojoj se nalazio centar za registraciju vozila – odnosno mesto za izdavanje probnih RKS tablica, a u isti takav centar u Zvečanu u istoj noći su (u)bačene dve bombe koje nisu eksplodirale. Ovi incidenti su dodatno podigli tenzije.\nDanas je takođe drugi dan da su glavni naslovi u kosovskim medijima i delu prorežimskih srpskih medija podizanje srpskih aviona nad Jarinjem, kao i dolazak ruskog ambasadora na samo Jarinje.


Zakonom zabranjeno fizičko i psihičko kažnjavanje dece - Bebac.com\n03.12.2018. / Izvor: B92.net\nKazna je, međutim, simbolična\nFrancuski poslanici usvojili su zakon o zabrani roditeljskog kažnjavanja dece putem fizičkog ili psihološkog nasilja, ali je ta zabrana umnogome simbolična jer roditelji koji nastave da primenjuju takve mere neće zaista biti kažnjeni, već je glavna svrha zakona „vaspitne prirode“.\nKratki tekst predloga zakona protiv „uobičajenog edukativnog nasilja“, koje podrazumeva udaranje raznim predmetima, ugrize, razna ponižavanja, bio je predmet višesatne rasprave u parlamentu, a usvojen je nešto posle ponoći, skoro jednoglasno, prenosi „Mond“.\nPhoto by Ibrahem Bana from Pexels\nU tekstu zakona, koji će sada biti prosleđen Senatu na usvajanje, predlaže se da u građanski zakonik Francuske bude uvršćena zabrana „primene fizičkog ili psihološkog nasilja“ roditelja nad decom, kao i da se sačini vladin izveštaj o tome kako najbolje edukovati roditelje po tom pitanju.\nTom zabranom se Francuska prilagođava međunarodnom pravu, posebno Međunarodnoj konvenciji o pravima deteta. Godine 2015. Savet Evrope je izdvojio Francusku kao zemlju koja, za razliku od drugih evropskih zemalja, nije zabranila fizičko nasilje nad decom, navodi „Politiko“.\nU izveštaju francuske nevladine organizacija „Fondacija za detinjstvo“ navodi se da je 85 odsto anketiranih francuskih roditelja reklo da koriste telesno kažnjavanje kao vaspitnu meru.\nDečak u Britaniji poslao čestitku tati u raj


Budite iskreni i zastitie svog partnera od kondiloma a imajte na umu da je mozda proslo godinu dana od infekcije virusom do bradavica i da ste u medjuvremenu zarazili sve sa kojima ste imali nezasticen sex. Kondom je prilikom seksualnog kontakta jedina zastita od kondilima (pravilna upotreba kondoma se podrazumeva). Gumica mora pokrivati celu regiju zarazenosti bradavicama. U toku trajanja lecenja oboleli ne bi trebalo ni da masturbiraju jer rasprsuju virus po sluzokozi a to produzava lecenje, to vazi i za sva mehanicka dejstva po bradavicama i oko njih. Citat\nNazalost, spadam u onu grupu devojaka koje lako dobiju gljivicnu infekciju Dovoljno je da mi imunitet padne i odmah postaje(m) ostljiva Jos kad mi je doktorica rekla sta sve moze da doprinese infekciji.... uh.


Ruže - lepota, raskoš i zarada - Portal NAŠE SELO\nPosted on March 25, 2021 March 26, 2021 Author Sonja Cvetković\tComment(0)\nSrbija je najviše cveća izvozila u Evropsku uniju, 51% ukupnog izvoza, zatim u Rusiju, Belorusiju i Kanzas. Sekretar Udruženja za biljnu proizvodnju i prehrambenu industriju Privredne komore Srbije (PKS) Aleksandar Bogunović, izjavio je nedavno da je resorno Ministarstvo poljoprivrede, na predlog članica Grupacije proizvođača cveća i ukrasnog bilja PКS, usvojilo nekoliko inicijativa koje se odnose na subvencionisanje proizvodnje ruža i regulisanje statusa proizvođača cveća. To bi, po njegovim rečima, trebalo da doprinese bržem razvoju ove grane privrede i većoj spoljnotrgovinskoj razmeni.\nUkupna vrednost spoljnotrgovinske razmene Srbije sa svetom cveća i drugog ukrasnog bilja u 2020. godini dostigla je 19,4 mil EUR. U svet smo izvezli 4,2 mil EUR ili 2,7 tona, a uvezli smo cveća i ukrasnog bilja za nešto više od 15 mil EUR ili 6,7 tona. Dnevnik\nTagged proizvodnja ruža, ruže\n14. oktobar 2020. Članovi Gradskog veća usvojili su odluku za dodelu podsticajnih sredstava namenjenih za razvoj seoskog turizma na teritoriji Kraljeva. Na osnovu ove odluke domaćinstvima registrovanim za obavljanje turističke delatnosti iz gradskog budžeta ukupno će biti dodeljeno sedam miliona dinara. Maksimalan iznos koji jedno gazdinstvo može da ostvari je 700 hiljada dinara za koje […]


Odbojka: Kragujevčani optimistični pred revanš meč četvrtfinala Kupa Srbije – Sport\nRevanš meč četvrtfinala Kupa Srbije za odbojkaše između Radničkog i Mladog radnika biće odigran u sredu, 4. novembra, od 19 sati, u dvorani SC „Požarevac. Kragujevčani imaju ubedljivu prednost iz prvog meča u „Jezeru“ (3:0), pa će im za plasman u polufinale biti dovoljan i samo jedan osvojeni set.\nI pored kapitalne prednosti iz prve utakmice, ekipa trenera Dragana Kobiljskog nema nameru da se opusti u predstojećem revanšu protiv neugodnih Požarevljana. Svesni su Kragujevčani kvaliteta svog rivala, koji ih je prilično namučio u prva dva seta prethodnog duela u „Jezeru“.\n– U prvoj utakmici došli smo do ubedljivog trijumfa, koji nam je odškrinuo vrata ka plasmanu u narednu fazu takmičenja. Naravno, to nikako ne sme da bude razlog za opuštanje u revanšu, uprkos velikoj prednosti, i ja se iskreno nadam da ćemo ponoviti dobru igru iz prvog meča i osigurati mesto u polufinalu Kupa Srbije, poručio je mladi korektor Radničkog Aleksa Matić.\nPodsetimo, prema propozicijama Kupa Srbije, u četvrtfinalu se igraju dve utakmice. U slučaju da protivnici imaju po jednu pobedu, polufinalistu određuje bolji set količnik iz odigranih utakmica, odnosno bolji poen količnik iz svake utakmice pojedinačno, ukoliko je set količnik isti.\nU slučaju da se na ovakav način ne može odrediti polufinalista, igra se dodatni „zlatni set”, koji određuje konačnog pobednika četvrtfinalnog duela.\nSvetislav Pešić: Ne bih imao nikakvu barijeru da vodim Partizan!


Korona presek: Od početka epidemije 2.594 slučaja u Bujanovcu - Bujanovačke\nPočetna Uncategorized @sr Korona presek: Od početka epidemije 2.594 slučaja u Bujanovcu\nKorona presek: Od početka epidemije 2.594 slučaja u Bujanovcu\nBujanovačke28. dec 2021.Uncategorized @sr0\nBujanovac, 28. decembar 2021. – Od početka epidemije na teritoriji opštine Bujanovac od kovida su obolela 2.594 meštana.\nTokom decembra u bujanovačkoj Kovid ambulanti je obavljeno 1.989 pregleda od kojih je potvrđen 41 slučaj kovid infekcije, što u odnosu na novembar, kada je obavljeno 2.350 pregleda i registrovan 141 novooboleli, ukazuje na poboljšanje epidemiološke situacije.\nPrema rečima dr Daliborke Pavlović, direktorke Doma zdravlja u Bujanovcu, decembar je mesec sa drastično manjim brojem kovid pregleda i novoobolelih u odnosu na prethodne mesece, ali je još uvek rano za opuštanje.\n– Iako smo u stabilnijem epidemiološkom periodu daleko smo od neke normalne situacije – rekla je direktorka.\nDodaje da je cirkulacija virusa i njegovo prisustvo među stanovništvom evidentno, nezavisno od smanjenja broja pregleda i novozaraženih.\n– S obzirom na dolazak ljudi iz inostranstva za predstojeće praznike, posledice ćemo videti tek u januaru, tako da definitivno nema prostora za opuštanje – naglašava dr Pavlović.\nPodsetimo, u kovid ambulanti je tokom oktobra obavljeno 3.375 pregleda, dok je sa pozitivnim nalazom registrovano ukupno 258 osoba.\nSeptembar je mesec kada su oboreni svi rekordi od početka pandemije kovid-19 i kada je ukupan broj pregleda iznosio 3.621, dok je kovid infekcijom bilo zaraženo 322 pacijenata.\nKako je naš portal ranije danas javio, Bujanovac je peti dan bez kovid pozitivnih.\nPrevious PostU decembru 41 kovid pozitivan u Bujanovcu Next PostOŠ "B. Radičević" mora da se seli zbog rekonstrukcije